description: Mis toimub Eesti moeelu köögipoolel? Enamikul meist pole aimugi, mismoodi uhked rõivad lavale hüppavad või kuidas keegi kuulsaks saab. Moeringkondades keeb elu kõrgetel kraadidel, turg on väike, kuid egod suured. Tallinn Fashion Weeki võtmefiguurid Anu Kikas ja Aldo Järvsoo avavad Arterile ukse intriigi- ja pitsivahusesse lavatagusesse.

title: Kired Eesti moeköögis

maintext:
Anu kihutab kohtumisele otse Kuldnõela moeauhinna arutelult. Taas lasub žüriil vastutusrikas ülesanne sõeluda kuue talendi seast välja kõige paremad. Aldo saabub lausa jooksuga. «Ma olen kollektsiooni tegemise ja asjaajamise käigus täna jooksnud 36 kilomeetrit,» hõiskab ta rõõmsalt. Moeelus tegutsedes on tempo kiire ja päevad pikad – Eestis pole pinget ja põnevust põrmugi vähem kui maailma moepealinnades.
-Teie kaks olete käivitav jõud Tallinn Fashion Weeki taga – kuidas te kümne aasta eest nii ambitsioonika idee peale tulite?
Aldo: Kui linnal pole oma moenädalat, pole seal ka arvestatavat moeelu – nii lihtne see ongi! Eesti moodi pole olemas, kui me seda ühiselt ei esitle.
Anu: Korraldasin Balti rõivamessi ja moesündmusi, oskused midagi veel mastaapsemat käivitada olid olemas. Ja selge kogemus ka – kõike, mis lavale pannakse, tahavad inimesed kanda! Lava muudab moe elavaks ja atraktiivseks.
Aldo: Sel ajal, kui me alustasime, oli ehk kolm-neli disainerit, kellele üldse oli jõukohane oma show püsti panna. Mõtlesime, et mis see Eesti mood üldse on, kui mitte keegi seda ei näe ja sellest midagi ei tea. Maailmamoest teatakse rohkem kui kohalikust loomingust! Tahtsime olukorda parandada.
-Mis on moenädala eesmärk?
Anu: Väga konkreetne – tuua mood inimestele lähedale. Tallinn Fashion Week on hüppelaud, kust iga autor lennutab oma loomingu just nii kõrgele ja kaugele, kui tiivad kannavad! Me pole lennuk, mis kellegi tippu veab, samal ajal kui disainer pardal šampanjat joob.
Aldo: Mitte keegi ei oota lendaval vaibal kohale toodud uusi talente. Endal peab olema tohutu tahe ja võime oma ideid teostada. Alati vinguvad just need, kellel pole endal pealehakkamist, neile tundub, et kõik saavutused peaks keegi teine kandikul kätte tooma.
Anu: Mulle on tähtis ka kunstiline elamus – head moesündmust võib täiesti võrrelda teatrietenduse või kontserdiga. Ja lisaks saad endale midagi ilusat selga valida.
Tallinn Fashion Week kevad 2016. Aldo Järvesoo Allikas: Postimees
Anu: Kümne aasta jooksul on hoiakud kõvasti muutunud. Alguses ikka rünnati – mis te oma moenädalat siin teete, üritate kaltse müüa kalli raha eest. Aga nüüd kannavad inimesed Eesti disaini uhkusega.
Aldo: Ja need «kaltsud» siin on oluliselt odavamad ja kvaliteetsemad kui maailma moelavadel. Eks see ole paljudele oma kogemuse kaudu kohale jõudnud.
Anu: Kui andekas disainer istub kusagil ateljees ja vaid mõni inimene teab, et ta seal istub, siis ega sellest suurt kasu ei ole! Tallinn Fashion Week toob disaineri sõna otseses mõttes inimeste ette, inimene saab idee, kontaktid ja julguse ateljeesse minna.
Aldo: Palju on neid, kes tahaks mõne disaineri loomingut näha, aga nad ei saa etendusele iialgi kutset, kuna disainer lihtsalt ei tunne neid! Neil on võimalus pilet osta ja kohale tulla. Selline avatus pole maailmas sugugi tavaline, moeringkond on alati upsakas, kinnine ja konfliktne.
Kuldne laud ja kurjad bulgaarlased
-Konfliktne – kas ka Eesti moes möllavad kired?
Aldo: Eesti on väike, kõik tunnevad kõiki, aga ikka leidub valvehaukujaid, kelle meelest kõik teised teevad valesti. Ütlen neile lihtsalt: «Head teed!»
Anu: Keegi ei taha, et teda ära kasutatakse, aga osale moeinimestest ühised eesmärgid ei loe. Loevad ainult isiklikud ambitsioonid. Mitmendat korda selliseid ju teiste selga liugu laskma ei võeta.
Aldo: Naljakas on see, TFW tiim ei osale ise kunagi üheski skandaalis, aga meid kistakse alati keerisesse kaasa. Mulle tundub, et skandaale tekitavad need, kes tunnevad ennast kõrvalejäetuna ja loodavad tänu skandaalidele tähelepanu.
Anu: Intriige on moemaailmas küllaga. Aga meie ei tee sellest mingeid negatiivseid järeldusi ega mõtle, et see inimene on nüüd vastasleeris. Igaühel on õigus arvamust avaldada. Ehkki kahtlen, kas selja taga kritiseerimine midagi paremaks muudab.
Aldo: Tallinna moenädalat on püütud ka üle võtta. Kalev Meedia kuldse laua taga istus Alar Pink, kes tahtis, et ürituse nimeks saaks Avenüü Fashion Week! Meediakontsern läks poole aasta pärast pankrotti, aga Tallinn Fashion Week tegutseb tõusvas joones edasi. Tegime viimasesse numbrisse moeseeria ja kuna ajakiri jättis töötasud maksmata, tasusime Tanel Veenrega ise kõik võlad – meie arvates ei tohi inimesi ära kasutada.
Anu: Avenüü tingimus oli ka, et nende enda ürituskorralduse agentuur korraldab kõik! «Moekogemus meil küll puudub, aga me oleme mitu aastat edukalt korraldanud Tallinn Horse Show’d,» teatas Pink. Mul jäi suu lahti! Ütlesin rahulikult: «Noormees, mina olen olnud moebisnises kauem, kui sina oled elus olnud.»
Aldo: Ja siis kummitab meid veel bulgaarlaste needus – usu või mitte, aga Bulgaarias tuli kellelegi geniaalne idee, et nii Tallinna kui ka Londoni moenädal peaksid kuuluma nende alla ja maksma kümnist!
Anu: Eks neist rünnakutest ole kasu ka, tänu sellele on Tallinn Fashion Week Euroopas kaitstud ning Kuldnõel patenteeritud kaubamärk.
Tallinn Fashion Week kevad 2016. Piret Ilves Allikas: Postimees
-Anu, sina oled ka Eesti mainekaima moeauhinna Kuldnõela taga. Kust selline mõte tuli?
Anu: Moeloojad vajavad tunnustust ja motivatsiooni, selleks saigi auhind kahekümne aasta eest loodud. Toona võtsime enamasti eeskuju Soomest ja Kuldnõela eeskujuks oli nende moeauhind Kultainen Vaatepuu. Nüüd on Kuldnõela platvorm oluliselt laiem.
Aldo: Tunnustus innustab loomingulisi inimesi tegutsema! Ja mood pole üldse mingi kerge ala, see võtab sinult ju terve elu. Minule näiteks andis omal ajal just Väikese Nõela võit julguse ja tõuke moele pühenduda.
-Miks just Kuldnõel? Ja veel selline suur jurakas?
Anu: Mäletad, kunagi oli selline jube koht nagu ERKI söökla. Aga seal sai alguse palju suuri plaane! Nii umbes sada aastat tagasi istusime Katrin Kuldma ja Aet Aleviga sööklas ja rääkisime geniaalsest ideest hakata Kuldnõela välja andma. Kõrvallauas istus metallikunstnik Jaanus Valt – hõikasime siis: «Hei, Jaanus, tule meie lauda, on üks idee.» Ja kuna Jaanus on sepp, sündiski visioon, et Kuldnõel peab olema massiivne rauast nõel, lehtkullaga kaetud. Mitte mingi tilluke kübaranõel. Eks selle üle on ka palju vaieldud, kuid sümbol on ennast õigustanud.
Kuldnõel - Eesti ihaldatuim moedisainiauhind / TFW
-Kuldnõel ja Hõbenõel – moeauhindade väljaandmine on riskantne asi. Alati leidub keegi, kes pole võitjaga rahul…
Anu: Sellega tuleb lihtsalt leppida. On tohutu suuri egosid, kes enda silmis vääriks ainult võitu, ja kui võidab keegi teine, ei suuda nad seda andestada. Veel aastaid hiljemgi ei saa solvumisest üle.
Aldo: Aga mood on lihtsalt alati subjektiivne! Näiteks Supernoova – ma olen viis korda osalenud, kahel võitnud ja kolmel siis nii-öelda kaotanud.
Anu: Juba esimeste auhindadega Balti rõivamessilt saime intriigi kaela – sündmus sattus juhuslikult minu sünnipäevale ning sellest tehti kohe suur number. Samuti olid mõnele pinnuks silmas meie head suhted Aldoga, ehkki tema võit oli väga ülekaalukas. Sa ei kujuta ette, kui palju aastaid need sünnipäevalegendid meid saatnud on… Kes ise ei võida, näeb hea meelega süüdlasena mingit muud põhjust kui omaenda vähest andekust.
Kapriisid, kadedus ja neljameetrine torn
-Kas mõni eredam skandaal moenõeltega seoses ka meenub?
Anu: Iga kord on kisa, et miks võitis just see disainer! Aga tulemus on matemaatiline žürii häälte summa, seal ei saa olla mingeid salasepitsusi. Eelmisel aastal kutsusime lausa ajakirjaniku žürii tööd jälgima, sest spekulatsioone oli nii palju, et ei näinud muud võimalust žürii erapooletuse tõestamiseks.
Meil on üks suur skandaalne loobumine – Reval Denim Gild. Võib-olla nad lootsid, et saavad niiviisi rohkem tuntust ja tähelepanu. Tänu nende ründavatele avaldustele tuli meie etendustele aga rekordarv külastajaid. Põhjus oli tegelikult väga lihtne – Reval Denim Gildi tiim esitas nõudmised, mida polnud võimalik neis ruumides teostada. Umbes nii, et ehita meile neljameetrine torn kahemeetrise laega ruumi. Ma olin väga paindlik ja püüdsin kõigiti kompromissi leida, aga mis sa teed – need tegelased, kes pole ise iialgi korraldanud mitte ainsatki moe-show’d ei kodu- ega välismaal, teavad ju ikka kõige paremini, kuidas neid asju tuleb teha.
-Neist kapriisitaridest on mõni seniajani sapine. Kas TFW uks on neile nüüd suletud?
Anu: Ei, miks? Igaüks saab esitada sooviavalduse ja osaleda, kui programm võimaldab. Me pole Aldoga kumbki konfliktsed inimesed, meie huvi on arendada Eesti moeelu tervikuna, ei eksisteeri mingit kinnist siseringi.
Aldo: See on täiesti vastupidi – aitame alati edasi noori tegijaid, kelles näeme potentsiaali. Oma jõududega ei saaks nad sellist üritust, tähelepanu ja publikut mitte kunagi.
Anu: Vahel on raske aru saada, kui vaenajate poolele läheb inimene, kes on äsja olnud liitlane ja kellel on endal olnud kõik võimalused korralduses osaleda ja paremini teha.
Aldo: Ma võin otse öelda, miks suhted Oksana Tanditiga pole endised – talun igasugust kriitikat, aga ei suuda leppida sellega, kui keegi puhtast kadedusest selja taga solvab minu kolleege, teisi disainereid, kes Tallinna moenädalal üles astuvad. Respekt teiste moeloojate suhtes ei lase seda teha!
Anu: Aldo on tegelikult ju hea inimene, ei taha halvasti öelda. Aga kui keegi kogu aeg peale käib ja tahab ära kasutada sinu ideid, tuntust, kontakte, ennast tiiva peale sokutada… Viimaks võttis ennast kokku, ütles rahulikult: «Teen mis ma teen, aga koos sinuga ma enam midagi ei tee.» Sellest hetkest, kui teisi enam mugavasti ära kasutada ei saa, ongi mõne inimese silmis saanud TFWst üleöö saanud «täiesti kohutav üritus».
Osa disainereid eeldab, et korraldajad on tema töötajad. Näitab näpuga, teised jooksevad. Riias valitseb slaavilik lähenemine, disainerile saab igal sammul osaks palju kummardamist-ümmardamist. Osale see vist sobib. Eestis peab arvestama ka teiste loojate soovidega ja koostöö on sageli meie talentide jaoks kõige raskem.
-Kus ja millal teie endi koostöö alguse sai?
Aldo: Kohutavalt ammu! Mina olin siis kuusteist.
Anu: Kohtusime Sixtinas. Mina olin mingitel arusaamatutel põhjustel modelliagentuuri juhataja ning Aldo ja Carmen Kass modellid. Ükskord õnnestus mul veenda teda Golden Lady sukkpükstes lavale astuma, minu suur rebasekasukas seljas, vaatasin siis, kuidas ta tuli Bonnie ja Clyde’i treppidest alla ja ütlesin: «Aldo, sul on maailma kõige ilusamad jalad!» No need on ju nii kohutavalt pikad.
Aldo: (Naerab jupi aega.) Meil käib alati huumor ja intensiivne töö korraga. Oleme seda tüüpi inimesed, kes tahavad midagi ära teha ja on valmis selle nimel kas või ööpäev läbi pingutama.
Anu: Eks igaüks tunneb oma kutsumuse ära. Aldo tahab luua ja mina korraldada. Kuueaastaselt panin püsti esimese teatrietenduse, müüsin sinna pileteid ja puha… Küllap on see lihtsalt inimese loomuses, mis tal kõige paremini õnnestub.
-Suure pinge all töötades pole omavahel tülli pööranud?
Anu: Kui sa tead, mida teine suudab, ja austad tema võimeid, siis mõni ajutine erimeelsus seda asja ei muuda. Aldoga oleme alati liitlasteks jäänud.
On olnud aegu, mil korraldasime FIBITit, Moekuulutajat Tartus, Riias üritust FIP – fashion is passion – ja veel Tallinn Fashion Weeki. Ja need kõik toimuvad sama hästi kui korraga! Aasta oli vist 2009 ja see oli ikka võimatu töömaht. Uhke asi!
Aldo: Sellest sa näed, et pinge ja suur koormus ongi moemaailmas tavaline asi. Igal pool maailmas. Vahel emotsioonid möllavad, aga tuleme sellega hästi toime.
Lumekuhi ja nähtamatu näitus
-On teil moenädalate korraldamisest ka ekstreemseid muljeid?
Anu: Oi, väga palju! Moealal töötamine ongi paras ekstreemsport. Mitte ainult emotsioonide skaalal. Oleme näiteks töötanud põlvini lumes. Tallinn Fashion Week toimus tol korral Telliskivis – kohta valides mõtlesime, et äge, õitsev ja arenev organism.
Aldo: Ja on ka oluline, et külalistel oleks mõnusad söögikohad, moenädal ei saa toimuda kusagil keset tühermaad.
Anu: Etenduste päeval tabas linna ootamatu lumetorm. Linnast Telliskivisse oli võimatu saada, trammid seisid, taksot polnud.
Aldo: Sponsorautot ei olnud näha – selle asemel oli suur lumekuhi!
Anu: Sügis oli väga soe olnud, nii oli meil tõsisem arutelu ühe klaaskuplikujulise näitusepinna ümber, kus kasvatati tomateid. Meie soov oli avada seal Ketlin Bachmanni moenäitus, viimaks saime läbi häda tomatiproua nii kaugele, et tomatid kolisid välja.
Aldo: Näitus oli imekaunis, kuid seda ei näinud lõpuks mitte keegi! Kaunis klaaskuppel oli lihtsalt kaetud poolemeetrise lumega ja kokku kuus inimest avastas lumepalli seest disaineri ja moe.
Anu: Külalisi ootas tohutu garderoob, aga oli nii külm, et tervelt üks inimene jättis oma mantli sinna.
Aldo: Kultuurikatlas on seevastu ideaalsed tingimused, mingi ilm meid seal ei morjenda!
-Mis teid motiveerib seda meeletut vankrit vedama?
Anu: Mulle meeldib panna asjad toimuma! Kuid mul puudub ambitsioon ise esiplaanile ronida, ma ei taha ja pole ka kunagi tahtnud saada mingiks Eesti moeemaks! Saan aru, et meil on džässiema ja filmiema ja nii edasi, aga mulle see ei sobi. Oleks ju kummaline, kui toon lavale 26 moeloojat, aga figureerin ise igal pool. Nemad peavad olema laval! Mina olen hea meelega lava taga.
Aldo: Mul endal pole kunagi blokki ette visanud. Võib ju mõelda, et miks ma vean seda moenädalat, kasvatan endale rivaale… aga minu jaoks ei ole sellist asja! Mul on ainult hea meel, kui moepilti ilmub uusi talente ja ma saan korraks nende lennuvõimele hoogu juurde anda.
Anu: Eestis pole kiitmine kombeks, aga vahel siiski keegi tuleb ja ütleb midagi head. Olen saanud tänusõnumeid ka täiesti võõrastelt numbritelt. Ning võin käsi südamel öelda – intriigid jõuavad küll rohkem meediasse, kuid enamik moenädalatel osalejaid on väga positiivsed inimesed, kellega on rõõm töötada!
Aldo: Anu lihtsalt suudab üksi korraldada sama suuri asju, milleks mujal maailmas on mitmekümneliikmeline meeskond.
Anu: No kuule – ma pole mingi kangelanna! Iga töö, mis pühendumist nõuab, on sama väärtuslik. Meile on tunnustus, et nimekad tegijad tahavad osaleda. Näiteks Kriss Soonik müüb maailmas rohkem kui võib-olla teised moeloojad kokku, aga ta eelistab oma kollektsiooni esitleda just Tallinn Fashion Weekil. Üha enam eestlasi, kes on endale maailmas nime teinud, saab meie kaudu tuttavaks ka kodupublikule.
Liisi Eesmaa kosmiline glamuur, ajaloo kõige esimene Tallinn Fashion Week, 2007. / Marina Puškar
Täna Baltmani peadisainerina tegitsev Aivar Lätt ehk Antonio for Errorist – šikk ja kartmatu juba toona, TFW 2008. / Artur Sadovski


description: Tõepoolest, mõnikord on purgikaaned nii kõvasti kinni, et jõuad juba mõelda, et täna jääb ilmselt söömata. PureWow pakub välja lahenduse, kuidas tihedalt suletud kaas purgilt kerge vaevaga maha keerata. Vaata videot ja proovi kodus järele!

title: Nipp: kuidas avada tõrksat purgikaant?

maintext:
Tam Rapp and Phillip Chbeeb olid koos umbes aasta enne, kui nad lahku läksid. Nende kurbus ja armastus andis neile inspiratsiooni luua tantsukava, mis väljendaks nende suhte häid ja halbu aegu.
Video: pluss-suuruses naised nõuavad võrdsust
Hiljuti avaldas Attn video pluss-suurus naistest, kes kõik kurdavad selle üle, et nende jaoks maksavad riided poes kaks korda rohkem lihtsalt sellepärast, et nad on suuremad. Rõivatootjad väidavad, et selle taga on materjali suurem kulu. Mida sina arvad? Video on inglise keeles.

fasttext_language: et


description: Päevad on täis pikitud kohustusi ning tihtilugu peale pikka ja väsitavat tööpäeva oled lisaks igapäevastele toimetustele hõivatud ka kodus. Kuskilt ei paista ajaühikut, mida näpistada trenni jaoks. Oma aja võtab ka sõit trenni ja tagasi. Aja kokkuhoiu mõttes on võimalik edukalt  trenni teha ka kodus. Kodus trenni tehes hoiad lisaks ajale kokku ka spordiklubi kuukaardi tasu pealt. Topeltvõit.

title: Spordi kodus: milliseid vahendeid selleks vaja on?

maintext:
Tänapäeva internetiajastul ei ole probleeme ka treeningkavade leidmisega, paljud nendest on lausa tasuta kättesaadavad. Enamike treeningkavade järgimine võtab aega päevast vaid umbes 30 minutit kuni tunni.
Vajalik varustus on üsna minimaalne, millega saad edukalt oma koduse treeningsaali moodustada. Palju saab harjutusi teha vaid oma keharaskusega. Kuid kui soovid harjutusi mitmekesistada, siis võiksid soetada endale elementaarsed abivahendid nagu treeningmatt, hantlid, sangpommid, ekspander, pall, rull ja kummilindid.
Treeningmatil tehtavate harjutuste hulk on suur ning koduse treeningu juures igati mõistlik investeering. Treeningmatt ei kaota väärtust ka siis kui juba oled algaja tasemest edasi jõudnud. Oluline on silmas pidada, et matt oleks libisemiskindel ja pehme.
Hantlid ja kangid võimaldavad treenijal teha väga paljusid erinevaid harjutusi. Kodus treenija saab hantlite ja kangiga teha sisuliselt kõiki lihasgruppe haaravat trenni. Soovitavalt võiks soetada reguleeritavad hantlid. Erinevate hajutuste sooritamiseks saab siis hantli raskust vastavalt vajadusele reguleerida.
Võimlemise abivahendid: kummilindid, pall, rull
Kummilint / Panther Media/Scanpix
* Kummilindid sobivad ideaalselt treeningu mitmekesistamiseks, ja sobivad kasutamiseks kõikjal – saalis, kodus, sealhulgas ka reisil olles. Tasakaalustavad kogu keha treeningut. Kummilintidega võib tugevdada kõiki organismi lihaseid, harjutuste valik on väga suur. Kummilintidega harjutamine on väga lihtne ja efektiivne moodus lihasrühmade tugevdamiseks, samuti hea abivahend painduvuse arendamiseks.
* Ekspander sobib treeningu mitmekesistamiseks ning intensiivistamiseks.
* Pall aga on tänuväärne abivahend kere- ja kõhuliste tarbeks
* Rull – venitamiseks, lihaste lõdvestamiseks.
Kõikide harjutuste puhul on õige kehahoiak ja õiged nurgad üliolulised. Jälgi hoolega kui kasutad internetist saadud treeningkavasid, võimalusel palu treeneril ette näidata, et edaspidi kodustes tingimustes trenni tehes oskaksid õigetele asjadele tähelepanu pöörata.
Lühidalt kokkuvõtteks: kõik kes lükkavad trenni tegemist edasi vaid ajapuuduse tõttu, võiksid proovida kodus treenimist. 30 minutit suudavad kõik oma päevast näpistada. Vabandused said just siinkohal otsa!


description: YLE kirjutab, et Soome vanemate suurim hirm pole enam laste õnnetusse sattumine või haigeks jäämine. Hiljutine uurimus näitab, et hirmude esikohal troonib hoopis kartus, et keegi teeb nende lastele liiga.

title: Soome vanemate suurim hirm: keegi teeb mu lapsele haiget!

maintext:
Seda kardab suisa 63 protsenti vanematest, 59 protsenti vanematest muretsevad laste haigeks jäämise pärast. Kokku küsitleti rohkem kui 600 Soome lapsevanemat.
«Ma kuulsin, et meie naabruskonnas on nähtud kahtlast kaubikut, mille eest kool meid hoiatas. See pani mind mõtlema selle üle, millised on potentsiaalsed ohud ja kuidas ma saaksin selleks end ja oma lapsi ette valmistada,» rääkis üks vastanu, kolme lapse ema.
Pelgus, et laps satub teismelisena valesse seltskonda, jäi nimekirjas viiendale kohale, jäädes alla hirmule, et keegi tapab lapse.
Uuringust selgus ka, et üksikvanemad võitlevad samade hirmudega kui kõik vanemad, kuid lisaks kardavad üksi lapsi kasvatavad emad-isad, mis võib nende lapsest saada siis, kui nad ise haigeks jäävad või surevad. Üksikvanemad kardavad rohkem ka rahalistesse raskustesse sattuda.
Küsitlus näitas ka, et kõige rohkem kardavad oma laste pärast lapsevanemad, kes on nooremad kui 35-aastased ja kelle lapsed on nooremad kui seitsmeaastased. Kui laps jõuab kooliikka, muutuvad mured väiksemaks.
Psühholoog Tuovi Keränen selgitas, et tegemist ei ole üldse üllatavate tulemustega. Hirmud on normaalne osa vanemaks olemise kogemusest ning neil ei tohiks lasta oma elu üle võtta, soovitab ta. «Ma pole oma elus kordagi kohanud lapsevanemat, kes ei kardaks oma laste heaolu pärast. Kui otsustad saada lapsevanemaks, on hirm ja mure osa su elust. See on hind, mis peame maksma. Me peame oma hirmudele suutma otsa vaadata,» ütles psühholoog.


description: Hoolimata oma kõrgest east võib 60aastane Claudette Cook rõõmustada: ta tõi ilmale kaksikud.

title: 60aastane naine sünnitas kaksikud

maintext:
Claudette on hea näide sellest, milleks terve inimkeha ja moodne meditsiin käsikäes võimelised on. Ta rasestus kunstviljastamise teel ning kuigi arstid hoiatasid naist, et nii hilises eas rasestumine võib kaasa tuua komplikatsioone, jäi Cook endale kindlaks, kirjutab AOL.
Oma hea tervise ja muretult möödunud raseduse paneb ta Jumala arvele. «Vanus on vaid Jumala number,» ütles Claudette. Oma abikaasaga kohtus ta kümme aastat tagasi koguduse kaudu ning üheksa aastat tagasi kinnitasid arstid, et Claudette'i viljakas iga on möödas.
Kaksikud poisid Isaac ja Isaiah sündisid pisut enneaegsena, kuid on hea tervise juures ja pääsevad peagi koju.


description: Mitu blondiini on vaja, et vahetada lambipirni? Ühte, ja ta saab sellega paremini hakkama kui teised.

title: MÜÜT MURTUD: blondiinid pole lollid, otse vastupidi!

maintext:
Uuringus võrdles dr Jay Zagorsky üle 10 000 14-21-aastaste naiste intelligentsustaset ehk IQ-d.
Võttes arvesse ainult valgenahalised leidis ta, et blondiinide keskmise IQ tase oli 103,2. Brünettide IQ tase ei jäänud 102,7 punktiga palju maha. Punapeadel oli punkte 101,2 ja süsimusta juuksevärviga naistel 100,5.
Zagorsky sõnul ei tähenda 0,5punktiline juhtimine seda, et blondiinid oleksid targemad kui kõik teised. Lihtsalt öeldes pole nad lollid.
Blondi juuksevärviga mehed aga jäävad pruunijuustelistele meestele IQ taseme poolest alla, vahendab Men's Fitness.


description: See aeg on möödas, kui pidi varjama, et loodad interneti kaudu omale partnerit leida. Tänapäeval on see täiesti normaalne ja kõik otsivad kohtinguäppide kaudu kaaslast. Kes veel arvab, et kohtingurakendusi kasutavad ainult imelikud ja näotud inimesed, siis eksib rängalt.

title: Kaheksa põhjust, miks kohtinguäpid on tänapäeva parimad leiutised

maintext:
Kellele ei tuleks tuttav ette olukord, kus näed vana tuttavat, kes küsimuse peale «Kuidas läheb?» vastab: «Kiirelt, aega ei ole!» Kuhu see aeg kaob? Kas me teeme lihtsalt rohkem või ei oska oma aega korralikult kasutada?
Kuus viisi, kuidas telefoni abil oma seksiellu vürtsi lisada
Kui sa oled vallaline, tead sa kindlasti mitmeid äppe, mille abil leida potentisaalseid kohtingukaaslasi. Kuidas kasutada aga moodsat tehnikat, et oma suhtesse särtsu tuua?
Kasulik Tinderi-nipp: nii suurendad oma šansse 30 protsendi võrra!
Mõned kuud tagasi lisas kohtingurakendus Tinder oma vestlusakendesse uue võimaluse – nüüd saavad kasutajad omavahel jutustades saata jutu ilmestamiseks ka liikuvaid pilte. Ja kuigi me kõik armastame naljakat GIF-i, siis kui efektiivsed on need deitimismaastikul?
Naise kommentaar Tinderist leitud kaaslase pikkuse kohta solvas meest
Tinder on hetkel üks populaarsemaid tutvumisrakendusi, mida kasutatakse üle maailma. Paljud on endale Tinderi abiga kaaslase leidnud ja edulood julgustavad üha enam vallalisi oma õnne proovima.
Trennipäevik: kellele on vaja dieediäppe?
Kolmas pekkide põletamise nädal on edukalt seljataga ning võin uhkusega tõdeda, et kokku olen ma praeguseks hoolimata eelmise nädala kaalutõusust kaotanud poolteist kilo. Ja teate, kergemaks on läinud see asi!
Soovitame: kümme kasulikku äppi moodsale naisele
Mis on need vahvad ja kasulikud mobiiliäpid, mis ühe kavala naise nutitelefonist lisaks laialt levinud rakendustele leida võiks? Küsisime seda eksperdilt ning lisasime tema soovitustele ka Postimehe naistetoimetuse lemmikäpid.
Veebileht aitab paljastada, kas su kallim kasutab Tinderit
Tahad teada, kas sinu kallim kasutab salaja Tinderit, et võõraste naistega tutvuda? Muidugi võiksid ise Tinderisse kasutaja teha, võõraid mehi muudkui paremale-vasakule lükata, kuni enda oma üles leiad, aga selleks kuluks ilmselt liiga palju aega. Õnneks on olemas ka lihtsam viis.


description: Tänapäeva ühiskonna teadlikkus on jõudnud punkti, kus mõtleme järjest enam, mida on mõistlik tarbida ja mida mitte. Kasvav soov valida ja aru saada, mida me tarbime, on suurendanud vajadust puhta, lisanditest vaba ning kohaliku toidu järele. Selleks aga, et kauplusest või turult see õige, ehe ja naturaalne toiduaine üles leida, on Eestimaa Talupidajate Keskliit moodustanud katuskaubamärgi «Ehtne talutoit».

title: Milline on ehtne ja kodumaine talutoit?

maintext:
Märk liidab talunikke, kes on võtnud hingeasjaks toota või töödelda head, kohalikku ja maitsvat talutoitu, mis oleks kättesaadav kõigile. Märgi kasutamist ja talutoidu olulisust-erilisust aitab selgitada Eestimaa Talupidajate Keskliidu esindaja Sirkka Pintmann.
Mida tähistab märk «Ehtne talutoit»?
««Ehtne talutoit» sümboliseerib ehedat, kodumaist, südamega tehtud talutoitu, millele ei ole lisatud värvi- ega lõhnaaineid ning muid sünteetilisi lisandeid,» selgitab Sirkka Pintmann. Tema sõnul on märki kandvad talud erilised ka selle poolest, et lõviosa talutöödest teeb talu pererahvas ise. Lisaks peab õige talutoidu valmistamisel toodete põhiosa pärinema «Ehtsa talutoidu» märgiga ühinenud talust. «Ehtsa talutoidu teeb omanäoliseks see, et see pole lihtsalt turunduslik nipp, vaid kõik märgikandjad on Eestimaa Talupidajate Keskliidu poolt toodete märgistamiseks litsentsilepingu alusel loa saanud end märgikandjaks pidada ja seega on tõesti tagatud lubadus, et toit tuleb talust või väikesest pereettevõtmisest maapiirkonnast,» kinnitab talutoidu autentsust Sirkka Pintmann.
Kuidas poeletilt ehtsat talutoitu leida?
«Ehtsa talutoidu» ehk tõusva päikese märgiga on tähistatud kõik õiget talutoitu tootvad talud, lisaks leiab märgi ka taludes valminud toodetelt. «Külastades talusid, leiate talutoidu märgi nii talu ukselt kui ka toodete kaunilt kujundatud pakenditelt,» selgitab Pintmann. Tema sõnul võib talutoidu märk olla ka poeriiulitel, kauplustes ja restoranides – see näitab, et müügil või kasutusel on ehtne, kohalik ning naturaalne kodumaine talutoit.
Talutoidu märgi kandjad
«Ehtsa talutoidu» märki kandvaid talusid on praeguseks ligi 60 ja suur osa neist osaleb ka iga-aastastel avatud talude päevadel. Talutoidu märki kannavad juustumeistrid, kelle tooteid pakuvad Tallinna ja Tartu uhkemad restoranid; marmelaaditegija, kelle suur soov on teha lihtsalt iga eestlase suur magusaks; väge täis kadakasiirupi valmistajad; tatra-, vilja- ja juurviljakasvatajad; erinevate loomade pidajad ja veel paljud teised. Kõiki neid omanäolisi märgikandjaid liidab ühine soov valmistada ja pakkuda tarbijatele parimat talutoitu.
Ligi 500 aasta vanuses Leedri külas Saaremaal asub Orbu talu, kus siirupiemandad keedavad iga päev peaaegu 100 liitrit maitsvat ja tumedat nõiduslikku hõrgutist – kadakasiirupit. Orbu talus valmib kokku 14 erineva maitsega siirupit, mille lisanditeks on rabarberi- ja ploomimahl, astelpaju- ning pihlakamarjad, sarapuu- ja Kreeka pähkel jne. «Kadakasiirup on ideaalne just kohvi ja tee sisse,» kiidab Orbu talu siirupiemand Liisi Kuivjõgi. Lisaks siirupitele pakub Orbu talu ka näiteks kadakamaitselisi marmelaadikomme, mis valmivad koostöös märgikandja Minna Sahvri perenaise Siret Elmiga. «Meie unistus marmelaadikomme teha sai teoks tänu Siretile,» räägib Liisi, kelle sõnul rändavad nüüd kadakaekstrakt, kuivatatud okkad ning kadakamarjad üle mere Raplamaale, kus tehakse tellimusel kadakamarmelaadi ja kadaka-lagritsamarmelaadikomme. Orbu talu Liisi selgitabki, et «Ehtne talutoit» on märk, mida kantakse uhkusega ja mis ühendab ühise sooviga tegijaid. «See on meile loomulik, saarlasena olen kasvanud maal, kus kõik ongi ehtne ja aus. Ühtne märk toetab ettevõtjaid,» räägib Liisi.
Kõige suurema tootevalikuga märgikandja on Viljandimaal asuv Pajumäe talu, kus 75 lüpsilooma annavad päevas 2000 liitrit maitsvat piima, millest valmib ligi 250 erinevat toodet. Talu tootevalikus on maitseid igale soovijale. «Eks meie talu võimalus silma paista ongi lai sortiment. Suured ettevõtted ei saa iial endale sellist sortimenti lubada, aga meie oleme paindlikud vastavalt kliendi soovile,» selgitavad Pajumäe talu peremehed Viljar ja Arvo Veidenberg. «Põhjuseks, miks tarbija peaks valima talutoote, on ikka see, et talutooted on palju maitsvamad ja annavad ka võimaluse toetada väiksemaid piirkondi,» kinnitavad mehed kui ühest suust. Pajumäe talu teeb eriliseks ka see, et talu õnnelike lehmade piimast valmistatud tooteid pakuvad kõik Eesti suuremad poeketid. Pajumäe talu mahekeefir võitis sel aastal konkursi «Parim talutoit 2016».
Jaani-Enno talu peremees Enno ja perenaine Malle Valison / Heikki Avent
Talutoidu märki kandva Jaani-Enno talu õuna- ja segumahlad on kuulsad kogu Saaremaal ning neid saab osta isegi saare ja mandri vahet sõitvalt praamilt. Jaani-Enno talus on punapõsksetest ubinatest valmistatud karget kodust õunamahla juba mitukümmend aastat. Talu perenaise Malle sõnul valmib õige kodune õunamahl õuntest, mida on lastud veidike järelküpseda. Mahla kuumutatakse 75 kraadi juures, nii jäävad maitsed alles. Talutoidu märgi saamist peab perenaine suureks tunnustuseks, mis kinnitab nende toodete puhtust ja ehedust. ««Ehtsa talutoidu» märk meie toodetel mõjub kindlasti pealinna inimestele kõige paremini ja eks teeb ka meid veidike uhkemaks, kuna tegu on ju ikkagi hea maheda talukaubaga,» kinnitab Jaani-Enno talu perenaine Malle.
Katuskaubamärk «Ehtne talutoit»:


description: Paljude naiste jaoks on pulmapäev üks ilusamaid päevi elus. On rõõm näha, et see võib saabuda ka hilisemas eas – seda aga, et pruudi ilu ei varjuta vanus, tõestab Millie Taylor-Morrison.

title: Maailma kauneim pruut: 86-aastane Millie leidis õnne

maintext:
Hello Giggles kirjutab, et Millie armulugu on üks südantsoojendavamaid romansse ajaloos. Ta abiellus oma abikaasa Haroldiga 16. oktoobril – kuuskümmend aastat pärast seda, kui nad esimest korda kohtusid. Nad tegid lõpuks oma liidu ametlikuks, kui Millie esimene abikaasa pärast 41 kooseluaastat hinge heitis.
Harold oli ka Millie esimeses pulmas ning nende sõprus soojenes hiljaaegu üles. Nad tõestasid ka, et armastus püsib ka rasketel aegadel – enne altari ette jõudmist pidi Harold paranema raskest haigusest. Tseremoonial New Jerseys olid kohal paari lapsed ja lapselapsed, ühtekokku 200 inimest rõõmustas Millie ja Haroldiga üheskoos.
Millie disainis selle glamuurse lilla pruutkleidi ise. Perekonnasõber postitas pildi temast Facebooki ning see levis kulutulena. Praeguseks on seda jagatud üle 5200 korra ning üle 16 000 inimese on väljendanud oma heakskiitu.


description: Regina Kankanpään on Soome naine, kelle jaoks möödusid poolteist aastat hirmuudus. Vägivald oli tema elus igapäevane osa. Lõpuks ärkas ta haiglas, mäletamata, kuidas sinna sattunud oli. Regina viskas sõrmuse prügikasti ning tuli vägivaldse partneri juurest ära.

title: Lähisuhtevägivalda kogenud

maintext:
Haluan ja olen valmis kertomaan mitä tuskaa kävin läpi. Jos joku on kokenut samaa tai tuntee myötätuntoa niin olen... Posted by Regina Kankaanpää on Tuesday, 27 September 2016
Septembri lõpus postitas Regina Facebooki selfi, mille ta oli endast teinud kiirabiautos pärast järjekordset «armastavat» kokkupõrget oma elukaaslasega. Naine põhjendab Aamulehtile, et tahtis heita valgust teemale, millest paljud rääkida ei julge. Ta loodab, et oma lugu jagades julgevad teisedki ohvrid oma murega abi otsida.
«Keegi ei vääri sellist julmust ja ebaõiglust,» ütleb Regina. «Ma tean, et on palju naisi, kes tunnevad end jõuetuna ja väärtusetuna, nad kardavad, on üksikud ja allasurutud. Ma loodan, et nad usuvad endasse piisavalt ning suudavad endale öelda: «Ma ei vääri seda. Ma olen väärt paremat, ma olen temast üle.»»
Regina jaoks algas vägivald suhte alguses. «Ma mäletan, et kui me olime paar nädalat kurameerinud, ärkasin ma selle peale, et ta viskas mu voodist välja, lõugas ja käskis üles ärgata. Ma olin segaduses, hakkasin nutma. Ma ei saanud aru, miks ta nii käitus.» Kankanpään arvas, et mehel oli lihtsalt «halb päev» ning ta lasi juhtumil minna.
Kui nad olid kokku kolinud, algasid tõsisemad rünnakud juba mõni kuu pärast kokkukolimist. Naine üritas põgeneda vannituppa, kuid mees sai ta kätte. Tal õnnestus jõuda naabrini, kes kutsus politsei, kuid pärast seda muutusid rünnakud jõhkramaks ja sagedasemaks.
Vang omaenda kodus
«Vähehaaval hakkasin ma end oma kodus vangina tundma,» meenutab Regina. Tema ümbert kadusid sõbrad, kuna mees ei lubanud välismaailmaga suhelda. Vähehaaval püüdis naine rünnakuid ennetada, kuna õppis mehe käitumisest aru saama, millal peks soolas on. «Ma püüdsin kõik õigesti teha, talle mitte jalgu jääda. Iga kord süüdistasin ma iseennast, kuigi nüüd saan aru, et miski polnud minu süü. Ta surus mu vaimselt nurka.»
Mees lubas iga kord, et muudab end – ka siis, kui oli juba mitu korda naise ribid murdnud. Ta tõi kalleid kingitusi ning Regina uskus teda.
Viimane intsident oli nii šokeeriv, et Regina ei suuda seda sõnadesse panna. Tema poeg oli kodus ja magas teises toas. Ta mäletab, et püüdis poega appi hüüda, kuni poiss lõpuks ärkas. Ta sai vannituppa pakku ning edasist ta ei mäleta. Kui ta haiglas ärkas, oli poeg tema kõrval ning ta andis oma lapsele lubaduse, et nüüd see lõppeb. Mõte sellest, et tema poeg pidi nägema ema vereloigus lamamas, oli miski, mida ta ei suutnud enam taluda. Sõrmuse lennutas ta haigla prügikasti ning kui Reginalt küsiti, kas ta tahab esitada mehe vastu süüdistuse, tegigi ta seda meeletust hirmust hoolimata.
Regina usub, et just hirm on see, miks nii paljud perevägivallajuhtumid karistuseta jäävad. Tema endisele partnerile mõisteti tingimisi karistus, naine ei taha täpsustada, kui pikk see on. «Naised ei räägi sellest, sest nad kardavad, et tagajärjed on veel hullemad. Nad süüdistavad iseennast ning leiavad partneri käitumisele vabandusi. Minagi tegin nii.» Regina teab, et lahkumiseks on vaja tohutul hulgal jõudu, julgust, head toetusvõrgustikku ja otsusekindlust.
Pärast oma foto Facebookis jagamist oli Regina esialgu kõhklev, kuid on saanud väga palju toetavaid sõnu ja positiivset vastukaja nii sõpradelt kui võõrastelt. «Minu jaoks ei olnud mu loo ja näo avalikustamine lihtne, kuid mul on väga hea meel, et ma seda tegin. Kõik ohvrid peaksid teadma, et nad ei ole üksi, isegi kui nad seda tunnevad. Abi on olemas!»


description: Venemaa riigiduuma laste- ja perekonnakomitee kogunes teisipäeval ning andis oma heakskiidu eelnõule, mis keelab edaspidi lapsevanematel panemast oma lastele veidraid nimesid. Venemaal on küllalt näiteid, kus värsked mammad-papad on lasknud oma fantaasial lennata, nii näiteks liiguvad teiselpool piiri ringi Princess Daniela, Sophia the Little Sun ja BOChrVF260602.

title: Venemaa keelustab

maintext:
Ära keelatakse nimed, mis sisaldavad lühendeid, numbreid ja kohatuid sõnu, vahendab uudisteagentuur TASS. Venemaa praegune seadusandlus ei sea piiranguid laste nimedele selles osas, mis puudutab laste huvisid ja õigusi.
Komitee esinaine Tamara Pletneva ütles, et toetas eelnõu ühel lihtsal põhjusel: «Vastsündinu ei saa endale ise nime ju valida.»
Veidratest nimedest, mis on moskvalased alates aastast 1998 oma lastele pannud, võib veel välja tuua Dolphin, Nikolai-Nikita-Nil ja Summerset Ocean. Kõige kummalisema nimega laps BOChrVF260602 on juba 14-aastane ja tal pole siiani dokumente, kuna riigiasutus keeldub neid väljastamast. Tulekul on peagi kohus.
BOChrVF260602 tähendab tõlkes «bioloogiline inimobjekt, kes sündis Voronin-Frolovi perekonda 26. juunil 2002».


description: Vähk on puudutanud kõiki inimesi, kas lähedalt või kaugelt, aga valus läbielamine on see igatahes. Sa ei saa muuta oma vanust, perekonnahaiguste ajalugu, sugu või geneetikat, aga sa saad pöörata rohkem tähelepanu tervislikule eluviisile, et ennetada rinnavähi teket.

title: Mida teha, et ennetada rinnavähi teket?

maintext:
Elite Daily vahendab, et ühte kaheksast naisest tabab elu jooksul rinnavähk ning väga paljud neist kaotavad oma elu võitluses selle koleda haigusega. Nagu eelpool mainitud, siis mõnda asja nagu sugu ja vanus me ei saa muuta, aga me saame kontrollida oma elustiili.
Sellepärast on oluline käia regulaarselt kontrollis, katsuda ise oma rindu, mitte suitsetada, olla tervislikus kaalus ja toituda tervislikult. Ainult nii saab vähendada rinnavähi tekke riski. Sellepärast on oluline ka alustada tervisliku eluviisiga kohe või nii noorelt kui võimalik. Väga lihtsad asjad nagu korralik uni ja tervislik toitumine on võtmesõnadeks, et vähendada riski. Tervisliku toitumise all mõeldakse eelkõige piisava koguse juur- ja puuviljade söömist.
Lisaks soovitatakse emaks saada ja last rinnaga toita enne, kui naine saab kolmekümne aastaseks, ka see vähendab rinnavähi tekke riski. Need on põhilised asjad, mida iga inimene saab ise teha, et ennast kaitsta.


description: Kas teadsid, et Zooey Deschanel tõi taaskord moodi retrotuka, mis oli juba moeajalukku ununenud? Milline oli tuka mood kahekümnendatel ja kuidas mõjudas Audrey Hepburn juuksetrende? Neile ja paljudele teistele küsimustele saad vastuse, kui vaatad videot, mis näitab, kuidas on tukamood sajandi jooksul muutunud.

title: Iluvideo: milline on olnud sajandi tukamood?

maintext:
Moehullused aastast 1991
Lugupeetud lugejad, iga moeteadlik naine muretsegu sügiseks enesele püksseelik! Tukarindel muutusteta – endiselt valitsevad tupeeritud tornid. Pärlumutterhuuli peab raamima tumeda kontuuriga. On see moehuumor? Ei, hoopis moeuudised aastast 1991.
Vogue ennustab: kümme ilutrendi, mis meid uuel aastal jalust rabavad
Aasta lõpuni on jäänud veel vaid mõned päevad ja nüüd on paslik mõelda nii möödunud kui tulevastele ilutrendidele.
Veidrad trikid, kuidas reklaamides juuksed kohevaks muudetakse
Šampoonide ja juuksevärvide reklaamides näevad juuksed alati väga kohevad ja võimsad välja. Nende reklaamide teostamiseks on kasutatud väga veidraid trikke, et juuksed sellised välja näeksid.
Uus juuksetrend: südamekujuline tukk
Lõuna-Korea naiste seas on väga populaarseks muutunud südamekujuline tukk, mis on vallutanud sotsiaalmeedia.
Vaata, milline tukk sobib erineva näokujuga naistele
Paljud naised soovivad uude aastasse minna uue soenguga. Kui sa ei soovi oma juuste pikkust või värvi oluliselt muuta, proovi vahelduseks näiteks tukka. Ekspertide sõnul on just sügistalvine hooaeg ideaalne tuka kandmiseks.
Kümme nippi, kuidas kuivšampoonist maksimaalselt kasu saada
Paljud stilistid kiidavad kuivšampooni taevani ja pole ka ime. Kuivšampoon peidab juustes rasu, aitab föönisoengul kesta ja teeb juuksed kohevamaks.


description: Juba sellel laupäeval, 15. oktoobril, on Viru Keskuse aatriumis toimuva moefestivali FIBIT raames  kõigil trenditeadlikel moesõpradel võimalik põgeneda sügiskülmast suvepäikesesse ehk vaadata, mida pakub Eesti kuulsuste üks vaieldamatuid lemmikbrände – Iris Janvier – oma järgmise kevadsuvise hooaja kollektsioonis.

title: Iris Janvier uus kollektsioon: kevadsuvi 2017

maintext:
Tegemist on esmakordse saladuseloori kergitamisega IRIS JANVIERI SS’17 kevadsuviselt kollektsioonilt ning moemaja esindajad tõotavad, et moepublik ei jää põnevate üllatusteta: «Ühelt poolt kannab kollektsioon meie klientide poolt hinnatud moemajale omaseks saanud väärtusi nagu trendikus, mugavus, kvaliteet ning selgejoonelised siluetid, kuid teisalt tahame ka üllatada ootamatute detailidega, mis lisavad kollektsioonile oma ahvatleva mängulise ja vallatu noodi.»
Kollektsiooni keskmes on hooaja üks suuremaid trende – klassikaline särkpluuskleit –, millest on disainitud erinevaid siluette ja vorme: kelmikalt lühikesi, ülalpool põlvi lõppevaid ning ka moodsas midipikkuses variante. Meeleolu lisavad mõnusad naturaalsed kangad, erinevatest puuvillastest linaseni.
/ Iris Janvier
Kollektsiooni värvigammas kohtab erinevaid rohelisi, tumesinist ning murtud roosakaspruune toone ning nende põnevaid kombinatsioone, mis koos moodustavad nauditava terviku. Tõelise suvetunde tekitavad klassikalised triibulised särgikangad, pilkupüüdvad satiinise pinnaga stretškangad, pesuefektiga linane ning trendikad teksakangad. Lisaks näeme kollektsiooni läbivat põnevat mustrit, mis on disainitud spetsiaalselt Iris Janvieri jaoks ning mis on saanud inspiratsiooni mererannast juhuslikult leitud rohelist värvi merekapsast. Moodne merekapsas on ühtaegu tervislik ja ilus, olles andnud idee nii kollektsiooni värvideks kui ka kleitide kelmikateks volangideks.


description: Tallinn Fashion Weeki avapäeva lõpetas suurejooneline Kuldnõela gala, mille käigus kuulutati välja Eesti kõige tähtsamate moeauhindade tänavused võitjad. Loomingulist järjepidevust, ilu ja kvaliteeti hindav auhind Kuldnõel anti Lilli Jahilole, aasta säravaima panuse eest meie moeellu pälvis Hõbenõela Roberta Einer.

title: Galerii ja video: Tallinn Fashion Weeki avalöök ja Kuldnõela gala

maintext:
Eile õhtul toimus Tallinn Fashion Weeki avapäeva raames Kuldnõela gala, kus anti üle Eesti kõige mainekamad moeauhinnad. Saalitäis publikut oli tunnistajaks nominentide võrratutele kollektsioonidele ning õhtu lõppedes anti üle nii Kuldnõela kui ka Hõbenõela auhinnad.
Kuldnõela auhinnaga pärjati Lilli Jahilo, kes on tuntud oma puhta ja ilusa, loodusest inspireeritud ning ülimalt naiseliku käekirja poolest. Tema omanimeline ja rahvusvaheline bränd on pühendunud aegumatu ilu väljendamisele ning Lilli Jahilo moemaja rõivad valmistatakse eksklusiivselt Eestis oma ala professionaalide poolt, hoides seeläbi elus Eesti moekultuuri pärandit ja tagades toodete ideaalse istuvuse ning kompromissitu kvaliteedi.
«Lilli on minu silmis alati olnud imeilusa ja ääretult kvaliteetse moedisaini esindaja ning on selle tunnustuse enam kui ära teeninud,» kommenteerib Kuldnõela võitjat žüriiliige ning moetoimetaja ja -blogija Aljona Eesmaa. «Seekordne Kuldnõel näitas taaskord, kui palju suurepäraseid ja erinäolisi moekunstnike meil Eestis on. Ei olnud üldse lihtne niivõrd erinevaid kollektsioone hinnata, kuid mul on siiralt hea meel, et žürii leidis ühehäälselt, et Lilli Jahilo on tänavu Kuldnõela väärt,» sõnab ta.
Hõbenõela auhind, millega tunnustatakse viimase aasta säravaimat panust meie moeellu, anti üle Roberta Einerile, kelle 2015. aastal asutatud omanimelist kõrgmoebrändi on tänu innovaatilise lähenemisele ja originaalsele tehnikale saatnud suur rahvusvaheline edu. Oma lühikese tegevusaja jooksul on ta pälvinud mitmeid ülemaailmseid moealaseid tunnustusi ja auhindu ning tema loomingut võib leida nii maailma suurimatest moeajakirjadest kui ka mitmetest rahvusvahelistest tippbutiikidest.
«Esimest korda on Hõbenõela nominendid väga tugevalt Kuldnõela nominentidele kannale astumas,» kommenteerib Aljona Eesmaa. «Seekordsed Hõbenõela nominendid olid väga tugevad ning oleksin hea meelega kõikidele neist ka auhinna andnud. Aga usun siiski, et Hõbenõel läks õigesse kohta - Roberta on teinud imelist tööd ning see auhind on parimaid viise näitamaks, et ka Eestis elatakse tema tegemistele kaasa ja tunnustatakse tema loomingut,» lisab ta.
Eesti moedisaini auhind Kuldnõel antakse silmapaistvale moedisainerile või kaubamärgile loomingulise järjepidevuse eest vähemalt viie viimase aasta vaates, pidades silmas kollektsioonide kvaliteeti ja funktsionaalsust, ajakohasust ja ilu, müügiedu ja ekspordivõimekust. Hõbenõel antakse välja viimase aasta säravaima panuse eest meie moeellu - see on auhind julge pealehakkamise, erakordse ettevõtlikkuse, originaalse idee ja energilise teostuse eest.
Kuldnõela žüriisse kuuluvad Maile Grünberg, Piret Puppart, Kristi Pärn-Valdoja, Edward Köster, Urmas Väljaots, Filippo Caroti ja Aljona Eesmaa.
Kuldnõela gala tõi publikuni Samsung Galaxy ning Kuldnõela ja Hõbenõela auhinnad andis üle Estonia Resort Hotel & Spa****, kes kinkis võitjatele 3-päevase spaapuhkuse suvepealinnas Pärnus - Hõbenõela võitjale superior klassi toas ning Kuldnõela võitjale sviidis. Lisaks spaahoolitsustele saavad võitjad nautida maitseelamusi restoranis NOOT.


description: Sulle tundub, et oled naiste arvates lõbus, kuid tegelikkus võib olla hoopis teine. Võib-olla pole sõna «lõbus» just esimene, mis sinu kirjeldamisel sõprade suust kõlaks.

title: Meestele: kas naised peavad sind lõbusaks meheks?

maintext:
AskMen küsis naiste käest, mis muudab nende jaoks mehe lõbusaks, mis tekitab neil tahtmist veeta mehega rohkem aega.
Naise jaoks on oluline, et mees poleks liiga tõsine. Mehel peaks olema oskus enda üle naerda ning vabal ajal lihtsalt lõõgastuda. Naistele meeldib, kui mees suudab jääda iseendaks ning turgutada huumoriga ka neid.
Tõsiasi on aga see, et lõbu on suhteline mõiste. Iga inimese jaoks on midagi, mis ajab neid naerma. Mees peaks valima enda kõrvale naise, kes jagab temaga rõõmsaks tegevaid huvisid.
Kui mees ei suuda jääda kõige selle juures iseendaks, siis on väga raske töötavat suhet üles ehitada. See aga ei tähenda, et mees ei tohiks uusi asju katsetada. Just uute seikluste ja tegevuste ettevõtmine võib avaldada naisele muljet. Naistele ei meeldi mehed, kes kardavad midagi uut ette võtta.
Kokkuvõttes on lõbus mees keegi, kes ei võta ennast liiga tõsiselt ja kes suudab teha hetke ajel põhinevaid otsuseid, mis muudavad suhte huvitavamaks. Alustada võib kas või sellest, et järgmine kord soovitad uut kohta, kus einestada. Sellised väikesed ettepanekud näitavad meest ainult heas valguses.


description: Ettevõtte OffWorld asutaja Erika Ilves pidas Eesti parimate ettevõtete tunnustamise galal inspiratsioonikõne. Ilves leiab, et Eesti edu peitub kindla mõttemustri juurutamises: kõik probleemid on lahendatavad, miski pole võimatu (kui just füüsikaseadused seda ei keela) ja – mis peamine – meil ei ole ükskõik!

title: Erika Ilves: "Meil ei ole ükskõik!"

maintext: Ettevõtte OffWorld asutaja Erika Ilvese inspiratsioonikõne Eesti parimate ettevõtete tunnustamise galal 13. oktoobril 2016. Ta leiab, et Eesti edu peitub kindla mõttemustri juurutamises: kõik probleemid on lahendatavad, miski pole võimatu (kui just füüsikaseadused seda ei keela) ja - mis peamine - meil ei ole ükskõik! Erika Ilvese loodud ettevõte arendab USA-s kaevandusroboteid, mis võiksid juba üsna lähedases tulevikus teha tööd ka Kuul. #meileioleükskõik


authors:
Eneli Rahula
Rändaja
Jumestaja Ja Blogija

description: Itaalia vanasõna ütleb, et võimatut tahtes saavutame parima võimaliku. Hoides sellist mõtteviisi enda alateadvuses, saame vaid ise võtta igast päevast maksimumi ning saavutada enda eesmärgid nii karjääris kui ka eraelus. Iga inimese edu saladuseks on paras ports juhuseid, töökust ning eneseusku - eelkõige on ikka inimene ise kõige aluseks!

title: Viis lihtsat, kuid asendamatut eduka elu saladust

maintext:
Ajaplaneerimine
Olete ehk lugenud või kuulnud pangast, mis kannab teie arvele igal hommikul 86 400 eurot, aga ei kanna seda üle järgmisesse päeva ega anna teile ülevaadet kontojäägist, samas kustutab igal õhtul summa, mida te ei ole suutnud päeva jooksul ära kulutada.
Mida te teeksite? Loomulikult raiskaksite ära iga sendi!
Tegelikult on kõigil selline pank olemas. Selle nimi on aeg! Igal hommikul kannab ta teile üle 86 400 sekundit. Igal õhtul kustutab ta maha need sekundid, mida te ei ole suutnud investeerida eesmärgi saavutamisse.
Väärtustage aega, mis on teile antud, ning jagage seda kellegi erilisega – piisavalt erilisega, et poleks kahju kaotatud ajast.
Märkige enda tegevused alati ajaliselt kalendrisse ning ärge piirduge vaid töö planeerimisega. Endise profisportlase, koolitaja ning mitme eduka ettevõtte juhi Leanika Järve sõnul kipuvad inimesed sageli unustama planeerimast aega endale, perele ning sõpradele, kes peaksid alati esmatähtsad olema. Lisaks soovitab Järve teha tööd iga päev väiksemas mahus ja maksimaalselt, mitte end üle kuhjata pikkade päevade ja suure koormusega.
Ärka varem
Ükski edukas inimene ei maga kaua! Ärgates tund varem, võttes aega iseendale, oma mõtetele ja plaani paika panekule, on suurem tõenäosus, et päev kulgeb sujuvamalt ning edukamalt. Iga inimene vajab päevas hetke iseenda jaoks ning oma mõtete koondamiseks. Lisaks on soovituslik ööseks panna telefon lennurežiimi (airplane mode) peale ning kasutada kõnepostkasti, sest ise enda aega mitte austades ei tee seda ka keegi teine.
Pea kinni kokkulepetest
Ehitusmees lubab tulla objekti üle vaatama ning teha paberil hinnapakkumine neljapäevaks, kuid ette teatamata marsib ta objektile päev hiljem. Hinnapakkumise teeb lausa nädal hiljem, helistades õhtul kell kaheksa ning rõhudes sellele, et ega ühtegi teist teenusepakkujat klient endale nagunii ei leia.
Muidugi tuleb ette erakorralisi juhtumeid, kuid professionaalne oleks inimest teavitada ja teha uued kokkulepped. Kas arvate, et sellise suhtumisega töötajaga soovib keegi äri teha? Kahjuks on see konkreetne näide elust enesest ning sarnaseid lugusid on ilmselt iga lugeja tutvusringkonnas liikumas liigagi palju. Tänapäeva ühiskonnas on viisakus elementaarne, aeg raha ning kokkulepetest mittekinnipidamist ei tohiks endale keegi lubada.
Küsi ja suhtle
Kui sa ei küsi, siis on vastus igal juhul eitav. Inimeste mõtlemist on hämmastavalt palju võimalik muuta, eelkõige just sihikindluse ning järjepidevusega. Kas teadsid, et umbes 85 protsenti ärist liigub läbi soovituste? Inimeste reaalne kogemus ja siiras emotsioon on väärt rohkem kui ükski telereklaam või kingituseks saadud pastakas! Ümbritsevate inimestega tasub ilmtingimata suhelda ning rääkida, millega keegi tegeleb, sest just sinu tegevusest võib olla kas vestluskaaslasel või tema tuttaval kasu. Lisaks on mõistlik alati inimestelt teenuse osutamise järel küsida tagasisidet, ka siis, kui klient eelistab lõpuks teist ettevõtet. Just see on koht, kus on võimalik ennast parandada ning arendada!
Visualiseeri
Inimese alateadvus on hämmastav pank, mis salvestab ning paneb tegutsema unistuste suunas. Enda mõttemaailma tuleb motiveerida ning maksimaalselt tööle panna, sest kes unistab, see ka saavutab. Kõige paremini toimib mõtete kirjapanek või piltide kogumine, võiks teha endale näiteks motivatsioonimärkmiku, kuhu aja jooksul ka kõige väiksemad ideed salvestada. Selline teguviis on unistuste kinnitamine, mis talletab need mällu veelgi paremini, üllatuslikult võid mõne aja pärast avastada, et nii mõnigi eesmärk on märkamatult saavutatud.


description: Paljud haigused avastatakse kahetsusväärselt hilja. Ainuüksi südame-veresoonkonna haigusi registreeritakse Eestis igal aastal üle 80 000 uue juhu.

title: Saa 3 päevaga teada, kui terve sa tegelikult oled

maintext:
Et mitte saada osaks kurvast statistikast ja õigel ajal tervisemuredega tegeleda, tuleks oma tervist regulaarselt kontrollida. Eesti Haigekassa andmetel käiakse arsti juures keskmiselt 6,4 korda aastas, aga enamasti ikka siis, kui midagi juba tõsiselt muret teeb. Arstid pööravad samuti järjest enam tähelepanu ennetamisele ning pere- ja laboriarstid on kokku pannud peamised analüüsid, mida inimesed võiksid regulaarselt kontrollida, et saada põhjalikum ülevaade, ennetada, avastada riske ja varajases staadiumis ohumärke. Veenivere alusel tehtav tervisekontroll on saanud nimeks Terviseriski pakett. See on lihtne võimalus oma organismi seisukorrast hea üldpilt saada ja leida vastus küsimusele, milline on risk haigestuda südame-veresoonkonna haigustesse, aga annab ka aimu, kas immuunsüsteem on piisavalt tugev ja ega mõni varjatud terviseprobleem nagu põletik, infektsioon või kehvveresus pole ligi hiilinud.
Mida analüüsid meile näitavad?
Näiteks D-vitamiini taset organismis - madal tase on seostatav südame-veresoonkonna haiguste, kõrgvererõhutõve, diabeedi, liigesehaiguste ja infektsioonhaiguste tekke kõrgenenud riskiga, põhjustab väsimust, sportivatel inimestel pärsib sooritusvõimet. Vitamiin D optimaalne tase on 75 – 125 nmol/l, aga enamikel eestlastest on see madalam. Soovituslik on just oktoobris taset veres kontrollida, sest vitamiin D püsib organismis 6-8 nädalat ja nüüd on näha, kui palju peaks talvel D-vitamiini lisaks tarbima kõigepealt normi saavutamiseks 1 kuu jooksul ja siis suveni selle hoidmiseks. Ferritiini analüüs aga mõõdab organismi rauavarusid: madalad väärtused on märk rauavaegusest, millega on mures ligi kolmandik inimestest. Väsimust, jõuetust, tähelepanu-, mälu- ja meeleoluhäireid lihtsalt ei osata tihti seostada rauapuudusega. Lisaks veel hemogramm, toitumisharjumusi peegeldavad glükoosi ja 4 südame-veresoonkonna haiguste riski näitavad analüüsid ning neerude, maksa ja kilpnäärme tööd hindavad veretestid. Nii saab 13 analüüsiga pilt terviseriskidest üsna selgeks.
Aastad kulutavad organismi ja nii on SYNLABil Terviseriski paketil 50+ naistele ja 40+ meestele lisapaketid. Need annavad veel täpsema pildi hormonaalsete haiguste, ainevahetushäirete ja võimalike põletike esinemise või puudumise kohta seoses ealiste iseärasustega.
Terviseriski paketi saab tellida otse ja mugavalt erapatsiendiportaalist MINU.SYNLAB.EE. Vereproovi saab anda ilma eelregistreerimiseta lähimas SYNLABi verevõtukohas ja vastused jõuavad samasse portaali hiljemalt 3 tööpäeva jooksul. Küsimuste korral tasub lisaks tellida laboriarsti konsultatsioon.


description: «Kui ma olen ükskord täiskasvanu, siis...» Selle tähtsa asja üle arutlevad kolm väikest piigat ning teevad seda uskumatult humoorikalt – eriti naljakas on taustaks nende ennustuste täitumist näha.

title: Üliarmas video: "Kui ma olen ükskord täiskasvanu, siis..."

maintext:
Kui ma olen täiskasvanu, joon ma palju-palju kohvi!
Kui ma olen täiskasvanu, loen ma palju uudiseid ja ütlen: «Mõned uudised teevad mind õnnelikuks, et olen täiskasvanu!»
Vaata, mida lapsed oma tulevikus näevad. Video on inglise keeles.


description: Igaühel on oma magamaminekurituaal. Kes loeb raamatut, kes vaatab Instagrami, kes joob rahustavat jooki.

title: Seitse jooki, mis toovad hea une

maintext:
Rahustava joogi all ei pea me muidugi silmas alkoholi, sest alkohol rikub oluliselt une kvaliteeti ja ei lase rahus magada. Pure Wow nimetab jooke, mis aitavad päriselt paremini uinuda või magada, kuid ka neid tuleks rüübata umbes tund aega enne magama minekut ja mitte hiljem.
Kummelitee
Kummeliteed on taime unekvaliteedi parandajana tarvitatud juba sajandeid ja seda heal põhjusel. Ka uurinud on tõestanud, et kummeliteel on kerge rahustav mõju.
Palderjanijuure tee
Teinegi sajandeid vana abivahend on palderjanijuur, mis vähendab unetuse sümptomeid. Palderjanijuure teel on väga tugev maitse. Selleks, et see paremini alla läheks, tasub tee sisse lisada teisi taimi, näiteks kummelit või sidrunit.
Kirsimahl
Hapudest kirssidest tehtud kirsimahl sisaldab melatoniini, mis tekitab head und ja aitab reguleerida inimese sisemist kella.
Piim
Klaasike piima mõjub tõepoolest rahustavalt. Selles on aminohapet trüptofaani, mis paneb aju tootma uimastavat serotoniini. Lisaks on piimas kaltsiumi, mis aitab stressi vähendada.
Mandlipiim
Kui sul on laktoositalumatus või sulle lihtsalt ei maitse lehmapiim, võid juua ka mandlipiima, milles on palju kaltsiumi ja magneesiumi ning mis aitab kauem magada.
Banaanismuuti
Lisa oma õhtuse trennijärgse smuuti sisse banaani, milles on palju trüptofaani, magneesiumi ja kaaliumi. Veelgi parem, kui segad sinna sisse lisaks mandlipiima ja pähklivõid.
Kõik, milles on mesi
Lisa mett mistahes joogi sisse, et see mõjuks sulle uinutavamalt. Mees peituvad looduslikud suhkrud tõstavad keha insuliini taset just nii palju, et trüptofaan pääseks paremini ajju.


description: Me kõik teame vähemalt ühte naistuttavat, kes kannab välja väga julgeid ja dramaatilisi huulevärve. Miks on nii, et osad toonid näevad ühe kandja peal suurepärased välja, aga teisele ei sobi üldse?

title: Kuidas valida oma nahatoonile sobivat huulepulka?

maintext:
Võib olla sa juba tead, et sellel on midagi pistmist su näonaha tooniga. Kas sa teadsid, et tegelikult ongi nahatoon asja võti, millest sõltub, kas huulepulk sobib su huultele või mitte.
Alima Pure selgitab, et põhiliselt on inimestel, kas külm, soe või neutraalne nahatoon. Külmemat tooni nahk on roosakassinine, soojemat tooni nahk on kollakas ja kuldne, neutraalne nahatoon on midagi vahepealset.
Kuidas määrata oma nahatooni?
Selleks, et määratleda oma nahatoon, on mitu võimalust. Näiteks, kui sa vaatad oma nahaaluseid veresooni, siis sinakad sooned viitavad külmale nahatoonile ja rohekad soojale toonile. Kui sa näed nii rohekaid kui sinakaid veresooni, siis su nahk on ilmselt neutraalne.
Teine võimalus on vaadata, mis värvi on su nahk kõrvade juures, kui see on sinakasroosa, siis on su näonahk külma tooni ja kollakaskuldne värv viitab soojale toonile.
Kolmas variant on vaadata, kas sulle sobivad rohkem hõbedased või kuldsed ehted ja su nahatoon on vastavalt külm või soe. Neutraalse nahatooni puhul sobivad sulle mõlemad.
Millist huulepulka valida?
Külma, neutraalse ja oliivikarva nahatooniga sobivad hästi roosiroosad, marjatoonid ja külmemad punased toonid.
Beeži, sooja ja oliivikarva nahatooniga sobivad virsikuroosad, korallipunased ja teised soojemad punased toonid.


description: Novembri esimestel päevadel jõuab raamatupoodidesse lastele loodud kokaraamat «Lase mind kööki!», mis on järg eelmisel aastal ilmunud ja suure menu saavutanud Kahvliahvi kokaraamatule. Kogumiku autorid on ajakirjanik Merle Liivak ning fotograaf Hele-Mai Alamaa, kel mõlemal kolm last.

title: Uues kokaraamatus kokkavad Kelly Sildaru ja Kadri Keiu Ilves

maintext:
/ Hele-Mai Alamaa
«See on hoogne ja pisut pööranegi kogumik, kus lapsed esitlevad oma lemmikretsepte teistele lastele,» räägib Merle Liivak. «Sellest tuleb imetore kingitus nii koolieelikule kui ka koolilapsele, millega innustada neid köögitegemistes rõõmsalt kaasa lööma. Tahame, et köök oleks lapsele seikluslik ja samas ka turvaline paik.»
Kokaraamatust leiab kirju seltskonna lapsi siit ja sealtpoolt Eesti nurgast, nende seas trikisuusataja Kelly Sildaru, telesarjast «Meie pere ja muud loomad» tuttav Uma Säsil Hanso, Evelin Ilvese tütar Kadri Keiu ja Sänna tillukese Leiutajateküla kooli lapsed. Need on lapsed, kes on kööki alati oodatud ja kes armastavad süüa teha.
Raamat sisaldab lihtsaid ja nutikaid toite igaks elujuhtumiks: koolist koju saabudes esimese nälja kustutamiseks, sõpradega koos kokkamiseks, sünnipäevapidudeks, perega pühapäeva nautimiseks. Tortiljapitsast pulgakookideni.
Retseptidele lisaks leiab kogumikust vahvaid lugusid laste seiklustest köögis, teose panevad särama kaunid fotod Hele-Mai Alamaalt ning hoogsad illustratsioonid raamatu kujundanud Moonika Maidrelt.


description: Neljapäeval, 20. oktoobril näitas Anu Hint Tallinn Fashion Week raames Tallinna Kultuurikatlas oma uut kollektsiooni. Mõnusalt pehme ja soe kollektsioon sobib hästi põhjamaisesse kliimasse.

title: skandinaavialik moeetendus

maintext:
Eesti kliendi-teenindajad puistavad südant: kümme asja, millega sa teenindaja närvi ajad
Kas sulle on kunagi jäänud mulje, et sa võiksid ma käitumisega mõnda teenindajat häirida? Kui jah, siis see arvatavasti ka on nii. Ja kui see «jah» sulle muige näkku tõi, siis sa tunned siin artiklis end vägagi ära ning ütlen ausalt, sa ei tohiks väljas söömas käia.


description: Meigikäsnaga saab küünelakki nii peale panna kui ka lakki hajutada, unikaalne välimus on kindel ja su küüned püüavad pilke ka tänavasaginas. Nelja meigikäsna kasutamise võimalusega tutvustavad TrendNails küüneeksperdid.

title: Kuidas kasutada küünte kaunistamisel meigikäsna?

maintext:
Imeline ja müstiline kahevärviline ombre-stiil. Niisiis, sinu meik on perfektne – sügisele sobilik sinakas lauvärv ja beežikad kontuurid on ilusti välja toodud, aga kõige selle juures tunduvad küüned sulle siiski veel igavalt ühevärvilised. Selle parandamiseks võta appi meigikäsn ja kasuta seda selleks, et kanda kaks küünelakki oma küüntele nii, et nende piirid oleksid hajutatud ja ebaselged. Minnes kaasa trendiga, mis soovitab valida küünelakivärvi, mis ühtib sinu meigiga, võiksid kasutada beeži ja helesinist värvi. Sa näed, kuidas selline kombinatsioon muudab su imeliselt säravaks, kui lauvärv peegeldub sujuvalt ka sinu küüntelt. Kas tahad nautida julget stiili?
Toimi selleks nii:
Kanna küüntele aluslakk ja värvide esiletõstmiseks võid lisada ka ühe valge küünelakikihi.
Nüüd võta meigikäsn, mis on piisavalt suur, et küüs sellesse täielikult ära peita. Pane sinna peale õhukeste kihtidena küünelakitriibud. Ära karda, et küünelakid üksteisega kokku saavad. Seda just ongi vaja.
Nüüd tupsuta käsna õrnalt oma küünele, et näha värvide mängu, kui küünelakk jätab ilusti küünele kahevärvilise (ombre) stiili.
Kui tunned, et sinu küüned ei ole siiski veel piisavalt ilusad, või ei tulnud esimese korraga kohe välja, tegutse kiiresti ja pane veel märjale küünelakile samamoodi ka teine kiht küünelakke. Sealjuures on tähtis kasutada õhukesi kihte, et küünelakil oleks kergem hajuda. Pannes küünelakki liiga paksult, ei pruugi tulemus tulla ilus ning võib jääda märg.
Kõige peale lisa muidugi kiht pealislakki, et kaitsta oma meistriteoseid välismaailma ohtude eest.
Küünekleebised. Kui tunned, et oled omandanud kahevärvilise (ombre) stiili teadmised ning oled selle täieõiguslik meister, võid liikuda veelgi kaugemale. Selleks võta kasutusse ka küünekleepsud.
Aluslakiga kaetud küüntele kanna enda valitud küünelakk ning aseta sellele nüüd küünekleebis ning tupsuta selle peale isegi rohkem küünelakke. Nii saad küüntele veelgi omapärasema ja väljapaistvama teose.
Sädelus meigikäsnaga. Kui sul on alles meigikäsnasid, mida oma näo peal kasutada enam ei taha, siis kasuta neid hoopis maksimaalse sädeluse saavutamiseks küüntel.
Aluslakiga kaetud küüntele kanna soovitud küünelakk. Seejärel kanna küünele sädelev lakikiht ning võta appi meigikäsn. Sellele kanna samuti sädelev küünelakk, tupsuta seda oma küünele ning imetle tulemust.
Kuidas see töötab? Vastus peitub käsnas, mis imeb endasse mittevajaliku küünelaki ja jätab käsnale sajaprotsendilise sädeluse. Seda küünele tupsutades on ka sinu küüntel täiuslik sädelus.
Võta appi käärid. Nüüd, kus oled omandanud kolm põhitõde, mis käivad meigikäsnadega maniküüri tegemise kohta, võib tekkida mure, et kas meigikäsnasid saab kasutada ainult ühe korra? Küünelaki kuivades jääb tupsutamiseks mõeldud osale alles ainult üks suur ja kõva klomp. Muretseda pole põhjust, sa võid selle koha lihtsalt kääride abil eemaldada. Nõnda toimides saad ära kasutada ka käsna sees oleva materjali.


description: Suhteliselt võimatu on ignoreerida järjekordseid uudised Brangelina lahkumineku kohta, aga ekspertide sõnul on selle kuulsa paari traagilisest olukorrast kõigil midagi õppida.

title: Kuus õppetundi Brangelina lahkuminekust

maintext:
Huffington Posti vahendusel on siin kuus õppetundi, mida kõik paarid saavad Brad Piti ja Angelina Jolie lahutusest õppida.
1. Kõik paarid on haavatavad, isegi need, mis paistavad olevat täiuslikud
Pealtnäha paistis Brangelina abielu täiuslik, aga selline lahkuminek tõestas, et kõik paarid on haavatavad. Kõigil on probleeme ja mitte kunagi ei tohi abielu iseenesest mõistetavana võtta. Hea suhe nõuab tööd ja tähelepanu.
2. Teine ja kolmas abielu võivad olla raskemad kui esimene
Probleemide eest, mis olid esimeses abielus, ei saa põgeneda. Tihti on nii, et nad kerkivad teises või kolmandas abielus uuesti esile, kui sa neid vahepeal ära ei lahenda. Uut partnerit on lihtne idealiseerida ja tähelepanuta võivad jääda nii mõnedki ohumärgid.
3. Kui abielu lõppeb, siis proovige hoida detailid enda teada
Mitte kellegi lahutus ei saa nii suurt meediatähelepanu kui Brangelina. Juhul kui peaksid lahutama, siis ka ka sinu lähedal olevad inimesed on uudishimulikud ja proovivad sinu käest kindlasti rohkem detaile teada saada. Mõtle välja mingi kindel lause, mida inimestele sellel puhul öelda ning palu neil austada oma perekonda ja privaatsust.
4. Palka parim advokaat (keda saad endale lubada)
Tehke kõik selleks, et saavutada kohtuväline kokkulepe. Head advokaadid teavad, kui pikaks ja mahukaks võiks selline protsess kohtus minna. Lisaks on selline lahendus parem lastele, kes peaksid muidu kõik kaasa tegema. Head advokaadid suudavad tavaliselt leida kohtuvälise lahenduse, mis rahuldaks mõlemaid osapooli.
5. Kaitske oma lapsi tülide ja konfliktide eest
Lapsed peavad teadma, kas nende elu ootab ees mingisugune muudatus, aga mitte kunagi ei tohiks teise vanema kohta halvasti rääkida. Lastele peab kinnitama, et ükskõik, mis juhtub, siis neid armastatakse ikkagi sama palju. Kui vanemad jagavad lastega täiskasvanute probleeme, siis nad võivad rikkuda lapse lapsepõlve. Ükskõik, kumb vanematest lõpuks hooldusõiguse saab, siis esmatähtis on lapsi tüli eest kaitsta.
6. Abielu on läbi, aga lapsevanemad olete ikkagi
Kommunikatsioon ja koostöö laste osas peab jätkuma olenemata sellest, et võtsite sõrmused sõrmest. Eksperdid soovitavad lahutatud paaridel minna nõustamisse, et õppida laste nimel edaspidi koostööd tegema.


description:
Kes unistab moest, mis lausa küsib kallistust? Midagi siidist, siledat ja kehale voolavat, naabriks pehme, karvane ja soe vammus.

Gita Siimpoeg avas just selliste kallimaiaste moeasjadega 2016 sügise Tallinn Fashion Weeki!

title: Astu TFW melusse: Gita Siimpoja kallimaias mood

maintext:
Tallinn Fashion Week : Gita Siimpoeg / Erlend Štaub
Karvavammus, bomberjakk ja kombineekleit – igati mugav ja seksikas ansambel, mida üheskoos selga ajada. Eri kangakaalude ja materjalide vahelises vastuolus on parasjagu pinget ja mõnusat intriigi. Ning need, kes oma rõivaid puudutuse järgi valivad, tahaks hea meelega miskit siidist silitada või karvast sasida.
Tallinn Fashion Week : Gita Siimpoeg/ Erlend Štaub
Üks pilk oma varvastele ja naeratus hüppab ise huultele.
Tublile tervikule keeras omapärakraade kõvasti juurde hoogne stilistika ja ulmeline meik. Mmm… ma tahaks ka neid ebareaalselt lustakaid tuttidega võrksukki saabastele otsa tõmmata. Üks pilk oma varvastele ja naeratus hüppab ise huultele.


description: ERKI Moeshow 2016 võitja ja rahvusvahelise kogemusega stilist soovitavad: mis on trendikas alanud sügishooajal. Juba sellel reedel ja laupäeval toimub Viru Keskuse aatriumis kauaoodatud moefestival FIBIT, mis toob vaatajateni neli vaatemängulist moeshowd. Viru Keskuse poodide moeparemiku koondavad lavale üksteist ideaalselt täiendavad etendused «Võlumaailm» ja «Peitus», mille stilistideks on vastavalt Mariliis Niine ja Külli Piibar. Mida soovitavad Eesti tuntud stilistid meile alanud sügistalviseks hooajaks?

title: Mis on trendikas alanud sügishooajal?

maintext:
Rahvusvahelise kogemusega stilist Külli Piibar:
«Minu jaoks on alanud hooaeg tulvil roostekarva värvitoone, purpurpunast, samblarohelist, sügislehtede värvikombinatsioone. Materjalidest on fookuses lambavill, kašmiir, mohäär. Üleriided on veidi laiemate õlgadega, kampsunite varrukad on tavapärasest pikemad. Sokisääred paistavad jätkuvalt saapa seest välja ning eriti meeldiv on, kui need sokisääred on metallikniidist. Pikki pükse võib julgelt kleitide all kanda. Pesu võiks igapäevarõivastega kombineerida ja seda esteetilisel moel rohkem eksponeerida. Mehed võiksid sel hooajal kanda julgemaid värve, lohvakamaid pükse ja proovida kanda pükse ja pintsakuid erinevatest komplektidest,» rääkis Eesti üks nimekamaid stiliste Külli Piibar, kelle stiliseeritud moeseeriad on ilmunud nimekates moeajakirjades nii Eestis kui välismaal ning kes muuhulgas on teinud läbi praktika ka Venemaa Vogue’is, kuhu ta osutus valituks muljetavaldanud portfoolio põhjal.
Külli stiliseeritud FIBITI moeetendus «Peitus» üllatab vaatajat kihtide ja detailide alt avanevate üllatuslike kombinatsioonidega. «Kõik ei ole nii nagu paistab, ei ammendu esimesel vaatlusel, vaid avastad iga kord midagi uut. Leian, et see kehtib ka inimsuhete osas – kui otsustad süveneda ja pühenduda, leiad iga kord midagi uut ja kütkestavat oma kaaslase juures. Kombineerin ka erinevaid materjale ja stiile ja innustan julgemalt eksperimenteerima ning seeläbi ka iseenda kohta midagi uut avastama,» kergitas Külli Piibar veidi saladuseloori sellelt, mida reedel ja laupäeval FIBITi laval näha saab.
Stilist ja ERKI Moeshow 2016 võitja Mariliis Niine:
Stilist ja ERKI Moeshow 2016 võitja Mariliis Niine toob aga ühe trendina välja hoopis värve. «Minu jaoks on väga põnevad trendid just julged värvid. Äärmiselt positiivne on näha juba tavaks saanud sinise ja punase värvi kõrval ka näiteks sinepikollast, erkrohelist ja erinevaid metallikuid. Materjalide kohapealt teevad väga suurt comebacki ka erinevad sulemantlid ja -joped ning muidugi on selle sügistalvise hooaja üheks suureks trendiks samet,» rääkis Mariliis, kes oma moe- ja stilisikaalaste tööde pagasisse võib muuhulgas arvata ka praktiseerimise Iris van Herpeni moemajas Hollandis, kus ta õmbles tooteid nii butiikide jaoks kui ka couture-kleite Pariisi moenädalale.
Mariliisi stiliseeritud moeetendus «Võlumaailm» toob publiku ette väga julged ja võib-olla kohati ootamatud värvide ja mustrite kombinatsioonid. «Võib näha sportlikku ja kiiret elustiili miksituna väga naiseliku ja piduliku joonega. Kindlasti on märksõnaks ka kihilisus ning tähelepanu keskpunktis olemine. «Võlumaailma» moeetenduse sihtgrupiks on väga eneseteadlik ja julge persoona. Rõhk on genderless trendil. Tema päev algab kontoris või stuudios ning õhtu lõpuks käib ta läbi veel mõne galerii avamiselt või saab kokku sõpradega. Teda paeluvad erinevate mustrite kombinatsioonid ja julge värvide mäng. Show on suunatud sihtgrupile, kellele meeldib miksida naiselikku moodi tomboylikku stiiliga,» rääkis Mariliis.
Moefestival FIBIT toimub Viru Keskuse aatriumis 14-15. oktoobril ning kõik moesõbrad on etendusi vaatama oodatud tasuta.
Ajakava 14. oktoober
17.00 Moeetendus «Peitus», stilist Külli Piibar
17.30 Moeetendus «Võlumaailm», stilist ERKI Moeshow 2016 võitja Mariliis Niine
18.00 Kaubamaja sügistalvise hooaja moeetendus, stilist Piret Ilves
Ajakava 15. oktoober
12.30 Moeetendus «Peitus», stilist Külli Piibar
13.00 Moeetendus «Võlumaailm», stilist ERKI Moeshow 2016 võitja Mariliis Niine
13.30 Kaubamaja sügistalvise hooaja moeetendus, stilist Piret Ilves
15.00 IRIS JANVIER KEVADSUVI 2017 kollektsiooni esmaesitlus
15.30 Moeetendus «Peitus», stilist Külli Piibar
16.00 Moeetendus «Võlumaailm», stilist Mariliis Niine
16.30 Kaubamaja sügistalvise hooaja moeetendus, stilist Piret Ilves
Korraldaja jätab endale õiguse ajakavas muudatusi teha.


description: Deshun Wang on Hiinas sündinud 80aastane modell. «Paljud inimesed märkasid mind pärast moeetendust ning mõned neist kutsuvad mind isegi «kõige kuumemaks vanaisaks»,» muigab mees, kes näitab, et vanus on vaid number.

title: Saage tuttavaks: just see "kuum vanaisa" teeb moelavadel ilma

maintext:
Deshunist sai samuti koheselt interneti-sensatsioon, teda ennast ajab ootamatu kuulsus aga naerma. «Aga teate, mis? Et selleks päevaks valmistuda, läks mul 60 aastat!»
24aastaselt oli ta teatrinäitleja, 44aastaselt hakkas õppima inglise keelt. 49aastaselt pani ta aluse isiklikule pantomiimi-trupile ning võttis suuna Pekingisse. «Mul ei olnud hinge taga midagi, ma alustasin nullist,» räägib härra, kes esimest korda astus üle jõusaali ukseläve 50aastaselt. Lavale naasis ta seitse aastat hiljem, kus tõi publiku ette ainulaadse elavate skulptuuride sõu. 70aastaselt pühendus ta spordile tõeliselt ning esimesed sammud moelaval tegi ta 79aastaselt.
«Ma olen alles 80, mul on veel üht-teist pakkuda! Mul on veel unistusi, mille poole püüelda. Uskuge mind, potentsiaali saab arendada. Kui sa usud, et on liiga hilja, ole ettevaatlik – ärgu olgu see sul vabanduseks, et alla anda. Keegi ei saa sind edu teelt eemal hoida, kui vaid sina ise,» ütleb Deshun sõnad, millest meil kõigil on õppida.


description: On tekkinud arusaam, et depressiooni vastu aitavad vaid psühholoogi väljakirjutatud imeravimid, kuid teaduslikud uuringud väidavad vastupidist.

title: Kolm teaduslikku viisi depressiooni leevendamiseks

maintext:
Mees kirjutab: Kaljulaid, ole naiseks ja löö kord majja!
Vaatan Kersti Kaljulaidu ja mõtlen: ma ei tea, kas ta on ideaalne president, aga ausalt öeldes: ega häbi küll ei ole! Vaimselt ja füüsiliselt heas vormis tark ja kena naine. Tundub isegi natuke hirmutav mõte, et kui oleks läinud teisiti... Aga nüüd surun emotsioonid maha ja kutsun ülesse tegudele: president lubas alati olla seal, kus on raske – oli ju nii? Meie värske presidendi üle mõtiskleb lugeja Franz K.


description: «Ma olen maailma kõige õnnelikum naine!» ütles hispaanlanna Lina Àlvarez esmaspäeval pärast seda, kui oli ilmale toonud terve tüdruklapse. 62-aastasest Linast sai nii maailma üks vanimaid «noori» emasid.

title: 62-aastane hispaanlanna sai emaks

maintext:
Lina on pärit Lugost, mis asub Hispaania loodeosas. Kui uudised naise rasedusest meediasse jõudsid, tekkis avalikkuses lärmakas debatt kunstviljastamise ning selle nii kõrges vanuses kasutamise lubamise üle.
Esmaspäeval sündis Linal keisrilõike teel tütar, kellele sai samuti nimeks Lina. Tütreke kaalus 2,38 kilogrammi ning on täiesti terve, vahendab The Local.
Tegemist on Àlvareze kolmanda lapsega. Naine läbis menopausi 20 aastat tagasi. Tema vanim, loomulikul poel eostatud poeg Exiquio on 28-aastane, kuid on ajuhalvatud, kuna sai alles üsas olles rutiinse meditsiinilise ülevaatuse käigus viga. Tema teine poeg Samuel on praegu 10-aastane ning sündis samuti pärast edukat kunstviljastamist. Lina oli otsustanud saada ka kolmanda lapse, kuigi nii mõnigi kliinik saatis ta ukselt tagasi põhjendusega, et naine on lihtsalt liiga vana.
«Lõpuks oli üks Madridi günekoloog nõus võtma mõne analüüsi ja nende sobivuse korral oli ta valmis embrüod siirdama,» rääkis Lina. «Õnnestumise tõenäosus oli vaid kuus protsenti, aga ma jäin rasedaks! Ma tunnen end hästi ja elan täiesti normaalset elu.» Lina kutsub tütrekest imeks.
Kritiseerijatele on samuti vahval naisel vastus olemas: «Kui ta on 30-aastane, olen mina 90. Ta on suureks kasvatatud ning pealegi, naiste oodatav eluiga tõuseb pidevalt. Ma olen maailma kõige õnnelikum naine!»
La médica lucense Lina Álvarez, de 62 años de edad, acaba de dar a luz a una niñahttps://t.co/beGF0vTJWF — La Voz de Lugo (@vozlugo) October 10, 2016
Kuigi Lina Àlvarez on Hispaania üks vanimaid sünnitanud naisi, on ta siiski kaheksa aastat noorem kui möödunud aastal 70-aastaselt sünnitanud India naine Daljinder Kaur. Mõned nädalad tagasi kirjutasime me ka 60-aastasest Claudette Cookist, kes tõi septembri lõpus ilmale kaksikud.


description: Trenn on tervisele kasulik ja see tõstab enesekindlust. Treening mõjub samuti hästi meie nahale, sest see kiirendab vereringet ja vähendab stressi nii, et lõppkokkuvõttes näeme paremad välja. Selleks, et su nahale tõesti hästi mõjuks, võiksid sa järgida paari reeglit, vahendab About.

title: Kuidas hoolitseda oma naha eest enne ja pärast trenni?

maintext:
Me kõik teame vähemalt ühte naistuttavat, kes kannab välja väga julgeid ja dramaatilisi huulevärve. Miks on nii, et osad toonid näevad ühe kandja peal suurepärased välja, aga teisele ei sobi üldse?
Victoria Bechkam rääkis hiljuti Net-A-Porterile oma lemmiktoodetest, tervislikust toitumisest ja uuest meigikollektsioonist. Muuhulgas paljastas naine oma ilusa näonaha saladuse ja see oli oodatust pisut veidram.
Kuidas hoolitseda oma pesu eest nagu ekspert?
Pesu ostmine on suhteliselt keeruline eriti siis, kui väikesed riidejupid pitsi maksavad palju raha ja enamik inimesi ei näe neid kunagi sinu seljas. Sellegi poolest muudab kvaliteetse pesu kandmine naise enesetunde võimukamaks ja seksikamas. Kui sa oled juba kulutanud palju raha oma pesu peale, siis võiksid teada, kuidas selle eest hoolitseda.
Kolm kehaosa, mida pestakse liiga tihti
Naised juba enamasti teavad, et iga päev ei tasu juukseid pesta. Kui trenni teha, on see vältimatu, kuid ka siis tuleks pead pesta ilma šampoonita. Vähesed teavad, et kui iga päev duši all käia, saavad liigset vatti ka teised kehaosad.
Teaduslikult tõestatud: need toidud teevad tuju paremaks
Aeg-ajalt oleme kirjutanud erinevatest toitudest ja jookidest, mis parandavad meeleolu. Kuna jaanipäevale eelnev vihmane ilm võib tuju nukraks muuta, siis on hea aeg taas meelde tuletada, mida tasuks süüa, et tuju oleks parem.


description: Austraalia teadlased New South Walesi ülikoolist korraldasid pikaajalise rahvusvahelise uuringu, et kaardistada tänapäeva inimeste alkoholitarbimist. Tulemused on nukrad – paistab, et vähemalt joomise teemadel ei maksa soolise võrdõiguslikkuse volinikku tülitada, siin on kõik paigas.

title: Kurvastav uuring: naised joovad sama agaralt kui mehed

maintext:
Selgus, et naised joovad tänapäeval sama palju kui mehed, mõnes aspektis neid suisa edestades. Samuti on vähenemas vahe meeste ja naiste hulgas, kes alkoholi tõttu end vigastavad või haigestuvad – varem oli naiste hulgas neid intsidente palju vähem.
Mehed, kes olid sündinud ajavahemikus 1891–1910, tarbisid alkoholi oma kaasaegsetest naistest kaks korda suurema tõenäosusega. Kui aga vaadelda inimesi, kes sündinud ajavahemikus 1991–2000, on näha, et sooline ebavõrdsus on praktiliselt kadunud (3,6 pealt 1,3 peale). Ajalooliselt on mehed olnud ka altimad langema alkoholitarvitamise tsüklitesse, nüüd aga on mehed vaevu-vaevu suurema tõenäosusega probleemse käitumisega (vahe on vaid 1,2-kordne).
Uurijad märkisid ka, et naised, kes on sündinud pärast 1981. aastat, joovad üldiselt rohkem kui mehed.
Jill Stark loobus joomisest aastaks ning märkas projekti käigus nii mõndagi kurvastavat. Ta märgib, et alkotööstus elab rõõmuga kaasa naiste iseseisvumisele. Naistel on nüüd suuremad sissetulekud, nad on tööpõllul meestega võrdsemad ja see tähendab, et ka joomises tuleb meestele järele jõuda, mistõttu turule on jõudnud palju naistele suunatud alkohoolseid jooke.
Paljud naised, keda ta intervjueeris, märkisid, et hakkasid ohtralt jooma 20ndates, kuid arvasid alati, et loobuvad sellest, kui ükskord kodusemaks jäävad ja pere loovad. Selle asemel avastasid nad peagi, et ka uus elu on ääretult stressirohke, mistõttu õhtune klaas veini muutus hindamatuks.
«Me peame julgustama noori naisi leidma muid viise stressi leevendamiseks,» ütleb Jill Stark news.com.au-le. «Nad ei vaja alkoholi, et seltskonda sobituda, lõõgastuda või lõdvestuda. Naistel on rohkem probleeme ärevuse ja enesehinnanguga, seega saavad nad juues rohkem enesekindlust.»


description: Mäe Andres ja Oru Pearu olid oma eluõhtul ikka tohutud filosoofid, kuula ja imesta – justnimelt kuula, sest Indrek Sammul luges ERR-is katkendeid A. H. Tammsaare «Tõest ja õigusest». Hästi luges ja muidugi see Tammsaare teksti sügavus, laiahaardelisus ja – juba äraleierdatud mõiste – mitmekihilisus ajab kohati lausa hirmu peale... Aeg-ajalt depressiivsem kui Kafka, siis jälle vaimukam kui Hašek.

title: Mees meenutab: kaheksa vanaisa "tarkusesõna", tagumikuga maksmisest pruutide võrgutamiseni

maintext:
Igatahes kõige selle juures tuli mulle meelde minu enda vanaisa, kes oli justkui Andresest ja Pearust kokku pandud, sest kui ta tööd rühmas, siis «täie rauaga» nagu Mäe peremees, kus ei antud armu ei endale ega teistele; kui vanaisa pulli tegi, siis ka ikka korralikult, nii nagu Oru Pearu. Vanaisaga oli huvitav rääkida, eriti poisikesel, kes elust ei tea veel tuhkagi, pealegi olid Kutil (kõik, kel nimeks August, seda kutsuti Kutiks) head parajalt vimkasid täis ütelused. Pean tunnistama, et mida vanemaks saan, seda rohkem saan aru, et tal oli ka oma tõde ja õigus. Ja tal oligi tihti õigus. Otsustage ise, kirjutan siia parimad ütelused välja ja juurde ka kommentaarid.
Vanadus ja võim
«Vanaduses võetakse sul võim nii ära! Sul pole enam mingit võimu ei kellegi ega millegi üle, sind nöögitakse igast otsast, nii et lõpuks ei tahagi enam elada!»
Kaduva võimu ja nöökimise all pidas ta silmas ikka vananemist, jõu raugemist, haigusi, st enam ei suuda midagi teha – elus oled, aga teha suurt midagi ei suuda, ainult oled kuidagiviisi, sisuliselt ootad jõuetult surma.
Vend ja lapsed
«Ju mõned moo lapsed oo ikka venna tehtud!»
Mammi kuuldes, kes kasvatas suureks üheksa last, oli see räige ebaviisakus, aga ega me täit tõde tea. Ajad olid karmid, segased 40ndad ja 50ndad, kes varjas ennast sakslaste eest, kes kommunistide eest, eks vanaisa vihjas sellele, et üks tema vendadest oli pikalt nende tares maapaos ja tol ajal 20-aastane mammi hoidis tal silma peal ja juhtuda võis nii mõndagi, vähemalt vanaisa arvates.
Tagumikuga maksmine
«Mis naabrimutil viga, ta maksab ju tagumikuga!»
See oli konkreetne vihje, et naistel, kel püksikumm on lõtv, on alati eelis näiteks kolhoosi traktoristiga haltuura-kaubale saamiseks – tasu toimub natuuras. Meeste valuuta oli viin, aga mõningate naiste valuuta ikka omaenda ihu. Vanatüdruk «teenindas» poissmeestest tarktoriste ja muidugi mitte ainult poissmeestest...
Võib olla tänu «sellistele» naistele jäid suured kogused viina joomata... Kes teab.
Pruudi kinnihoidmine
«Ilma kripsakast tegemata sa plikat kaua kinni ei pea!»
Vanaisa sõnad «eesti keeles»: kui sa pruudiga kiirelt vahekorrani ei jõua, siis on ta varsti läinud, sest naised on juba sellised, et «kripsakata» asi kaua ei toimi, neil kaob see õhin ära.
Õrritamisest
«Kui sa õrritusega pruudi nii kaugele viid, et ta ise juba «kripsakast» tahab, aga sa siis ei tee, siis satud naise püha viha alla, ta võib lausa haigeks jääda – tahab, aga ei saa! Siis on teil kõik läbi.»
Eks naised ise teavad paremini, kui suur tõsi see on, aga mulle tundub, et üks nö tüviseadusi naiste kohta, et teatud staadiumist alates on mehe poolt kuritegu ei öelda. See on minu isiklik arvamus ja ei arvaks nii, kui poleks vastavat kogemust. Ja sündmused võivad toimuda väga kiiresti – ühed ei saanud õigel ajal kokku, teised said, aga kuna see oli (naisel) otsustamise aeg, siis pandi paika saatusi ja terveid elusid. Ja kõige taga on õigel ajal sooritamata kripsakas, nii nagu vanaisa juba targalt ütles.
Naistest
«Ei noh... Mis nüüd mina – naised ise tahtvad ju!»
Vanaisa Kutt pani naised sõna otseses mõttes tanki ja distantseerus süüst oma kõrvalehüpete ees. Aga... jällegi, kui alguses tundus see mulle puhta eneseõigustusena, siis nüüd näen, et eks siin ole jällegi tõtt sees küll ja veel.
Joomisest
«Kus ma olin kolm päeva? Nagadega joomas! Aga halba pole ju olnud...»
Vanaisa oli kolm päeva kadunud, mammi hakkas juba muretsema, et äkki on midagi juhtunud, aga siis ta tuli ja andis mammile aru just täpselt nii, nagu kirjutasin. Iroonia on selles, et «nagad» olid vanuses 61, 66 ja 71...! Vanaisa võis nö bossata, sest ise oli ta juba 80 täis saanud. Aga halba polnud olnud selles mõttes, et kõik on ju terved ja elus, mingit kuritööd pole sooritatud. Aga kuritöö oli sooritatud mammi vastu – ta oli ju muretsemisest täitsa otsas.
Surmast
«Ei, surma ma ei karda, aga peaasi, et tuleks sedasi kiirelt ja täiega, et poleks mingit voodis virelemist, teiste kantselduse all olemist, ei mingit lamatistes lirtsumist!»
Aga läks just nii – saatuse kättemaks ülekohtu eest, mis tehtud mammile? Ikkagi pidi Kutt viimased kaks aastat oma elust virelema voodis, aga õnnis vanaema kukkus jala pealt tööpostil olles, piimaämbrid just käsitsi lüpstud sooja piimaga kõrval. Kukkus ja jäi ja oligi kõik. Ehk oli see tõesti saatuse heldus: kui elu on olnud raske nagu Krõõda, Mari ja Pearu eide oma kokku, siis olgu surmgi selline kerge, kiire ja valutu. Vanajumal justkui ei suudagi inimesele peale rasket elu muud pakkuda trööstiks kui kerget surma.
Need olid minu meenutused vanaisast, kes oleks saanud sel aastal 100-aastaseks ja A. H. Tammsaare romaan «Tõde ja õigus» ilmus 90 aastat tagasi – mulle tähtsad daatumid mõlemad.


description: On laupäeva õhtu, su laps tuleb koju ja üritab hiilides oma tuppa minna. Sa märkad seda ning lapsele lähemale minnes ja temaga rääkima hakates saad aru, et ta on alkoholi joonud.

title: Mida teha, kui su laps tuleb lõhnadega koju?

maintext:
See on esimene kord, kui sa oma last sellises seisundis näed. Sind valdab hulk küsimusi ja sada muremõtet: «Miks?», «Kellega koos?», «Kus ja kui palju?», «Miks just tema?», «Mis nüüd küll saab?»
Säilita rahu
Kui näed, et su laps on purjus, siis tee kõigepealt kindlaks, millist abi ta vajab. Kui joove ei ole eluohtlik, siis anna lapsele vett juua ning pane ta magama, et ta saaks turvaliselt kaineks saada.
Alkoholi mõju all ei ole laps adekvaatne ja tema enesetunne võib olla kehv ning riidlemine ei tee olukorda paremaks. Võta aeg maha ja rahune, et saaksid olukorra enda jaoks läbi mõelda. Toimunu teemal vestlemine võiks jääda järgmisse päeva, kui laps on kaineks saanud ja välja puhanud.
Kuula ja proovi mõista
Järgmisel päeval, kui laps on välja maganud, võiksid vestluse algatamisel alustada sellest, et räägid lapsele, kuidas ennast selles olukorras tunned. Selgita oma tundeid («Olin eile sind nähes väga mures», «Ma ju ei teadnud, mis juhtus ja kas sinuga on kõik korras») ja anna lapsele võimalus rääkida oma versioon juhtunust. Säilita rahu ja julgusta last – näiteks ütle «Räägi, ma ei saa pahaseks» –, kuid oluline on siis oma lubadusest ka kinni pidada ja mitte pahandada. Püüa vestluse käigus («Mismoodi see algas?», «Kuidas täpsemalt see juhtus?») jõuda lapse käitumise põhjusteni. Lastes lapsel ise rääkida, võid saada vastuseid küsimustele, mida sa ise ei oleks osanud küsida. Kuula rohkem kui küsi – alati saad järgmisel vestlusel juurde küsida.
Kui suudad jääda rahulikuks, olla mõistev ja toetav, siis on sel positiivne mõju lapse käitumisele, eelkõige seetõttu, et siis julgeb laps ka edaspidi probleemide korral sinuga rääkida, mitte ei hakka neid varjama.
Vahetage informatsiooni
Jagage lapsega vaheldumisi informatsiooni. Lapsega rääkides püüa aru saada, millised on tema teadmised alkoholiga seotud teemadel. Sinu kui vanema ülesanne on olla oma lapse jaoks usaldusväärse info allikas. Vanemana saad selgitada ja põhjendada lapsele, miks selline käitumine lapsele hea ei ole, näiteks rääkida, millised ohud alkoholi tarvitamisega võivad kaasneda («Põhjus, miks ma ei taha, et sa alkoholi jooksid, on, et alkohol kahjustab sinu aju ja ei lase sel välja areneda sellisele tasemele, mis see võiks olla, ning selle kaudu mõjutab sinu tulevikku.»).
Karistamine ei kasvata
Sageli tekib vanematel mõte, et lapse edaspidist probleemset käitumist saab ennetada teda karistades, nii et see meelde jääks. Karistamine aga ei anna loodetud efekti, kuna rikub usaldusliku suhte lapse ja vanema vahel ning tekitab olukorra, et karistuse hirmus laps ei julge enam vanema poole oma muredega pöörduda. Ka näitavad teadusuuringud, et karistamine hoopis suurendab, mitte ei vähenda käitumisprobleeme.
Sõlmi kokkulepped
Karistamise asemel tuleks lapsega sõlmida kokkulepe, et selline käitumine ei ole aktsepteeritav ja enam ei kordu («Kuidas me saame kokku leppida, et sa enne täiskasvanuks saamist alkoholi ei tarvita?»). Juhul kui laps sellest kokkuleppest kinni ei pea, siis tuleb lapsega rääkida ja uurida, mis on selle põhjus. Kui lapsega vestlemine sel teemal ei õnnestu või probleem ei vähene, siis tasub küsida abi – näiteks pöörduda (kooli)psühholoogi, sotsiaalpedagoogi või mõne muu nõustaja poole. Abi võib leida ka internetist, näiteks tarkvanem.ee e-nõuandlast, samuti lahendus.net ja sinamina.ee.
Tunne lapse tegemiste vastu huvi
Pärast kokkuleppe sõlmimist on oluline hoida lapse tegemistel silm peal ja tunda huvi, kuidas tal kokkulepetest kinnipidamine läheb. Vajadusel saad last toetada, et võimalike takistustega paremini toime tulla, näiteks õpetada talle enesekehtestamisoskusi ja «ei» ütlemist («Mõtleme koos, millised on olukorrad, kus sul on keeruline endale kindlaks jääda, ja arutame ühiselt, kuidas võiks käituda?»). Oluline on säilitada usaldus ja usk, et laps peab piiridest kinni, sest see annab lapsele võimaluse oma tegude eest vastutus võtta ja näidata vanemale, et teda saab usaldada.
Allikas: Tervise Arengu Instituut


description: Juba sel neljapäeval marsib Tallinn Fashion Weeki lavalaudadel Diana Arno võimas moearmee, mis purustab moestereotüübid kildudeks

title: Diana Arno revolutsiooniline moeshow lõhub Tallinn Fashion Weekil stereotüüpe

maintext:
Kartmatu võitleja, järjepidev saavutaja – just selline on tänapäeval elav naine. Mitmetahuline ja tugev, ta on oma elu perenaine ja juhib oskuslikult kogu maailma. Ei ole tähtis, kas räägime edukast ärinaisest, riigipeast või koduperenaisest – naiste õlgadele on seatud mitmeid kaalukaid ülesandeid.
/ Diana Arno
Elades karjäärikeskses maailmas, peame oma õrnemat külge pidevalt varjama. Kõik see peegeldub ka moemaailmast. Rahutud ajad ja rahvusvahelised konfliktid on mänginud trumbid kätte militaarselt agressiivsele stiilile, minimalistlikele joontele ja maskuliinsetele moelõigetele. Riietudes tugevaloomulisteks sõduriteks, kipume unustama mida tähendab naiseks olemise rõõm. Diana Arno Tallinn Fashion Week’i raames esitlusele tulev kollektsioon on täis ootamatuid kontraste, mis annavad igale naisele võimaluse olla tema ise.
Tugev ja võimukas, kuid samas pehme ning naiselik. Diana Arno uusim looming on justkui erinevaid emotsioone ühendav moesümfoonia, kus vastukaaluks klassikalistele soengutele, luksuslikule karusnahale, naiselikele siluettidele ja romantilistele detailidele, astub mugav kihilisus, agressiivne militarism ja futuristlikud elemendid. Sobimatust saab asendamatu. Toetades naise tugevat külge, loovad disaineri rõivad võimaluse ka naise õrnemal poolel särada.
Unusta vanaaegsed stereotüübid, loo oma maailm, saavuta võitle ja inspireeri! Diana Arno show toimub 20. oktoobril kell 21.30 Kultuurikatlas.


description: Clara Henry on 22-aastane Rootsi blogija, autor, koomik ja telenägu. Tema sulest ilmunud raamat «Jah, mul on päevad, mis siis?!» jõudis hiljuti ka Eesti poelettidele. Tegemist on teosega, mis peaks olemas olema iga tüdruku (ja miks mitte ka naise!) raamaturiiulis. Uurisime Claralt, miks ta menstruatsiooni endale hingeasjaks võtnud on ning kelleks ta saada tahab, kui ta ükskord suureks kasvab.

title: Rootsi telenägu ja menuautor Clara Henry: kui sa oled feminist ja edukas tüdruk, kipuvad inimesed sind vihkama ja ähvardama

maintext:
Clara, su raamat oli suurepärane. Milline on olnud vastukaja?
Clara: Rootsis olen saanud suurepärast tagasisidet! Ma olen väga üllatunud, et keegi pole varem sellist raamatut kirjutanud. Mõtle ise, pool inimkonnast menstrueerib, kuid tuleb välja, et keegi pole varem mõelnud sellele, kuidas sellest teemast teismeliste tüdrukutega rääkida viisil, et nad ka suhestuks ja aru saaks. See on lihtsalt pöörane!
Lisaks ma usun, et kõik peaksid minu raamatut lugema. Tüdrukud, poisid, mitte-binaarsed inimesed... Ja kohe eriti isad. Isad on päevade suhtes maailma hulleimad! Paljusid neist on õpetatud, et nad ei peagi teemast midagi teadma. Aga miks? Paljudel neist on tüdruksõbrad või naised, mis teeb ju asja väga oluliseks. Ja isegi kui neil pole, võivad nende lapsed omada emakaid. Ja isegi kui nii pole, siis suure tõenäosusega kohtuvad nad oma elu jooksul mõne menstrueeriva inimesega oma elu jooksul. Seega on väga oluline teada, kuidas päevad inimesi mõjutavad.
Rootsi telenägu, blogija ja raamatu "Jah, mul on päevad, mis siis?!" autor Clara Henry / Harman Caroan
Raamatut lugedes mõtlesin ma pidevalt sellele, et kas maailm on juba aru saanud, kui olulise teosega tegu ning kas sind on juba kutsutud ka sel teemal noortele rääkima ja esinema.
Jah, ma reisisin läbi terve Rootsi eelmise aasta septembrikuust kuni selle aasta maikuuni, et sel teemal rääkida. Mu ülesastumine oli segu loengust ja stand up komöödiast. Ma käisin koolides, noortekeskustes, kultuurimajades, festivalidel ja teatrites. See oli SUUREPÄRANE! Inimesed olid väga huvitatud, pühendunud ja toetavad. Nad ka naersid mu naljade peale, mis aitas palju kaasa.
Mis sa arvad, on see teema, mille suhtes jääd sa alati kirglikuks?
Noh, ma suure tõenäosusega menstrueerin, kuni ma olen 50, nii et kui päevad on ka selleks ajaks veel tabu, siis jah. Aga kui ma enam ei menstrueeri, hakkan ma tõenäoliselt rääkima menopausist, sest ka see on teema, millest keegi eriti juttu ei taha teha.
Millega sa praegu tegeled? Kelleks sa tahad saada, kui suureks kasvad?
Leiva toob mulle lauale Youtube’is videote tegemine, selle kõrvalt annan ma loenguid ja teen oma stand up’i. Veebruaris olen ma Melodiefestivaleni (sarnane Eesti Laulu konkursile, kus otsitakse Rootsi esindajat Eurovisionile – toim.) saatejuht, mis on Rootsi suurim telesõu – kuus nädalat jutti kuus otseülekannet. Kui ma suureks kasvan, tahan ma olla õnnelik. Ja ma loodan, et mul on jätkuvalt suurepärane metabolism.
Rootsi telenägu, blogija ja autor Clara Henry / Johanna Pettersson
Sa kirjutasid oma raamatus, et sa olid lapsena pigem uje. Millised on sinu trikid, et endas julgust leida? Kuidas see kõik muutus – praegu jätad sa mulje, et oled kõike muud kui uje!
Ma olin tõesti väga häbelik ja endasse tõmbunud. Mind ei kiusatud, aga ma polnud kunagi üks lahedatest lastest. Tegelikult ma arvan, et Youtube muutis kõike – mingi ime läbi tekkis mulle kohe lai fänkond. See oli ajal, kui Youtube oli just Rootsis populaarsust kogumas ja mul polnud eriti konkurente. Kui sulle iga päev öeldakse, kui ilus, naljakas ja tark sa oled, siis sa tunnedki end aja möödudes aina enesekindlamalt. Aga ma usun, et inimesed peavad harjutama, et julgust leida. Kui ma endast mõtlen, kujutlen ma end tegelikult tagasihoidlikuna – lisatud ehk vaid väike tilk Kanye Westi.
Kes on su eeskujud?
Mu lemmikjuutuuberid on Grace Helbig, Mamrie Hart ja Hannah Hart. Nad on PARIM, mida internetil on pakkuda. Vahepeal avastan ma, et räägin nagu nemad, sest ma lihtsalt pean neid hüsteeriliselt naljakateks.
Millised on lisaks mensiteemale teised feminismiga seotud probleemid, millega sa igapäevaselt võitled ja maailma muuta püüad?
Oh, ära üldse alustagi! Rootsi on küll tore riik, kui asi puudutab feminismi. Enamik inimesi mõistab, mis feminism on – politiiline, sotsiaalne ja majanduslik sugudevaheline võrdsus. Aga alati on teatud hulk inimesi, kes seda ei mõista. Kellele ei meeldi, et naised tõstavad häält ja nõuavad: «Hei, asjad pole just ausalt korraldatud, kas me võiksime seda muuta?» Ja kui sa oled feminist, eriti, kui sa oled tüdruk, kes on väga edukas, kipuvad inimesed sind vihkama ja ähvardama. Nii et alati on ka see aspekt. Ühtlasi ma usun, et naistevastane vägivald on miski, millest me liiga vähe räägime.


description: «Saladused» piilub täna kell 21 maailma, kust mõistlikum tundub tegelikult põgeneda. Kanal 2 ekraanile jõuab tõestisündinud lool põhinev psühholoogiline põnevik, mis avab ühe perekonna hämarad suhted, kus ükski inimene ei ole selline nagu ta esialgu paistab...

title: Video: prints osutub hoopis hirmuäratavaks memmepojaks

maintext:
Üksikema Aire ei tahtnud muud, kui leida mees, kes tooks ta ellu põnevust ja killukese päikest. Selle mehe Aire ka leiab, aga Indrekuga käib kaasa üks saladus. Esmapilgul viisaka ja lipsustatud härrasmehe kesta all peitub memmepoeg, kes kartusest ema ees on otsustanud endale lõpuks naise leida.
Just ema Leida on see, kes kõike kontrollides on pojale käsu kätte andnud pruut majja tuua, sest küla peal on levimas kuulujutud, mis rangele prouale au ei tee. Kahjuks ei tea Aire sest plaanist midagi ja sõidab vastu tulles Indreku soovidele emaga kohtuma. See kohtumine osutub aga kõike muud kui meeldivaks, sest ema juurde jõudes muutub äkki nii mees kui ilmnevad hirmutavad jooned ka võimalikus ämmas.
«Saladused» on Kanal 2 ekraanil täna kell 21.


description: Meie fitnessi au ja uhkus, Egle Eller-Nabi astub kohe-kohe Las Vegases võistlustulle bikiiniolümpial. Just tuli välja ka suur uudis: nimelt kannab ta laval iseenda disainitud bikiine!

title: Piltuudis: Egle Eller-Nabi asub olümpialavale enda disainitud bikiinides

maintext:
Egle Eller-Nabi: šokolaad ja supervorm
Mahutada üks intervjuu Egle Eller-Nabi üliaktiivsesse päeva on umbes sama lihtne, nagu suruda veel paari paksu inimest puupüsti täis Lasnamäe bussi. Ja Arteri persoonilugu on täpselt nagu üks priske ja pretensioonikas mees – tema juba mõne harva hetke peale ära ei mahu. Oh ei, tahame toppida oma nina sügavale salapärase fitnessimaailma südamesse!
Kiire trenn enne grillipidu: Egle Eller-Nabi õpetab!
Suvisel ajal ei tasu treeninguid unustada, eriti nüüd, kui värskes õhus müttamine tegelikult nii mõnus ja nauditav on. Treener Egle Eller-Nabi pakub välja lühikese ja lihtsa treeningkava, mida saad teha kõikjal ning mis pakub piisavalt toonust.
Vahva video: Vello Vaher pani Egle Eller-Nabi proovile!
Ameerikas laineid lööv tsirkuseperekonna patriarh Vello Vaher sai sabast kinni bikiinifitnessi tipul Egle Eller-Nabil ning pani ta proovile. «Milline elamus!» rõõmustab Egle. «See oli tõesti hirmutav kogemus! Ja mina veel arvasin, et mul on hea tasakaal...»
Egle Eller-Nabi: 10 näpunäidet enne ja pärast rinnaoperatsiooni
Paljud rinnaoperatsiooni läbinud naistest tegelevad professionaalselt või hobikorras mõne spordialaga. Treenerina tahaksin neile naistele südamele panna, et nii enne kui pärast rinnaoperatsiooni tuleb teha muudatusi oma igapäevastesse harjumustesse. Muuta tuleb nii füüsilist koormust, toitumist kui isegi riietust, et rinnaoperatsiooni tulemus jääks ilus ja paranemine toimuks kiiresti, annab nõu treener Egle Eller-Nabi.
Vahva video: Egle Eller-Nabi õpetab, kuidas lennujaamas aega parajaks teha
Kui lendu oodates kondid kangeks jäävad ja igavus tahab tappa, siis on õige hetk väikesed jõuharjutused teha! Bikiinifitnessi meister Egle Eller-Nabi näitab ette, kuidas tüütust ootamisest kasulik vahepaus teha.
Egle Eller-Nabi fitnessblogi: kui kõik ei lähe, nagu plaanitud
Eesti ainus bikiinifitnessi profiliiga võistleja ja treener Egle Eller-Nabi kirjutab oma blogis avameelselt, mida tähendab tema jaoks ootamatu haiglassesattumine enne võistlushooaja algust. Maailmatasemel võisteldes ei ole võimalik lihtsalt võtta haiguslehte, tulle peab astuma igal juhul... Mis Eglega juhtus? Millised eesmärgid on Egle endale võtnud?


description: Näita oma kaaslasele, kui väga sa temast hoolid.

title: Kaheksa nippi, kuidas olla parem tüdruksõber

maintext:
Ammu tekkinud arusaam, et ainult mehed peavad välja mõtlema romantilisi kohtinguid, on iganenud. Naistel lasub samuti kohustus üllatada oma meest väikeste asjadega, et hoida suhet elujõulise ja värskena, vahendab Elite Daily. Kuidas olla iga päev natukene parem tüdruksõber?
1. Tee talle väike romantiline üllatus
Meestele meeldib, kui neid üllatatakse. Saada talle sõnum, jäta talle väike kirjake või osta talle ta lemmikmaiustusi.
2. Lase tal olla emotsionaalne
Väljaspool kodu on mehel justkui kohustus olla tugev ja mehelik, aga me kõik oleme inimesed. Anna oma mehele vähemalt kodus võimalus olla emotsionaalne. Kui tal on raske, siis ta peab teadma, et ta saab sinu õlal vajadusel nutta või lihtsalt oma murest rääkida.
3. Tee asju, mida sulle ei meeldi teha
Mine kinno vaatama tema valitud filmi või mine temaga kaasa kohta, kuhu sa muidu ei taha minna. Vahepeal ju võib kaaslase jaoks iseennast natukene alla suruda, see näitab, kui palju sa temast hoolid.
4. Osta talle piletid lemmikbändi kontserdile või spordivõistlusele
Eriti siis, kui sa ei tea, mida oma kaaslasele kinkida, siis need kaks asja on kindla peale minek, mille üle su kaaslane rõõmustab. Sa ei pea isegi ootama kindlalt tähtpäeva, vaid üllata teda suvalisel hetkel.
5. Julgusta teda oma sõpradega aega veetma
Isegi kui ta tahab igat hetke sinuga veeta, siis tuleta talle meelde, kui oluline on aeg veeta oma sõpradega. Ära ole selline tüdruksõber, kes saab pahaseks, kui mees sõpradega välja läheb.
6. Ära tekitada mõttetuid draamasid
Alati räägi oma kaaslasele, kui sind midagi häirib, aga ära jäta teda teadmatusse, sest see põhjustab ebavajalikku pinget ja segadust. Mehed ei oska mõtteid lugeda, nii et räägi, kui sul on probleem.
7. Proovi teda lõbustada, kui tal on halb tuju
Vahel on nii, et ta ütleb, et temaga on kõik hästi, aga sa näed, et midagi on valesti. Proovi talle toeks olla ja ta tuju paremaks teha. Vii ta tema lemmikrestorani, proovi teda naerma ajada ja hoolitse ta eest, et tal oleks kergem.
8. Ära mitte kunagi võta teda iseenesest mõistetavana
Ole tänulik nende asjade eest, mis ta sinu heaks teeb. Hea on tunda ennast armastatuna ja tahetuna, aga ei tohi olla isekas.